
PERSONAGGI 


PADRON TONI (Antonio), padrone di tartana pesche¬ 
reccia. 

MADONNA PASQUA, mogliedi padronToni. 

LUCI ETTA, fanciulla, sorella di padron Toni. 

TITTA-N AN E (G iambattista) giovine pescatore. 
BEPPE (G iuseppe), giovine, fratello di padron Toni. 
PADRON FORTUNATO, pescatore. 

MADONNA LIBERA, mogliedi padron Fortunato. 

0 RSETTA (0 rsolina), fanciulla, sorella di madonna Li¬ 
bera. 

CHECCA (Francesca), altra fanciulla, sorella di madon¬ 
na Libera. 

PADRON VICENZO, pescatore. 

TOFFOLO (Cristoforo), battellaio. 

ISIDORO, Coadiutore del Cancelliere Criminale. 

IL COMANDADOR, cioè il Messo del Criminale. 
CANOCCH IA, giovine che vende zucca arrostita. 
Uomini della tartana di padron Toni. 

Servitore del Coadiutore. 

L a scena si rappresenta in Chiozza. 

ATTO PRIMO 


SCENA I 


Strada con varie casupole. 

PASQUA e LUCIETTA da una parte. LIBERA, ORSETTA e 
CH ECCA dall'altra. Tutte a sedere sopra seggiole di paglia, 
lavorando merletti su i loro cuscini posti ne' loro scagnetti. 

luc. Creature, cèssa diséu desto tempo? 
ors. Cheórdenexélo? 

luc. M o no so, varé. Oe, cugnà, che órdenexélo? 
pas. (aOrs.) Noti senti, cheboccon desirocco? 
ors. Xélo bon da vegnire de sottovènto? 
pas. Si bèn, si bèn. Si i vien i nostri òmeni, i gh'ha el 
vento in póppe. 

lib. Ancùo o doman i doveràve vegnire. 
che. Oh! bisogna donca, chespèssega a laorare; avanti 
che i vegna, lo voràve fenire sto merlo. 
luc. Di', Chécca: quanto te n'amanca a fenire? 
che. 0 hi me n'amanca un brazzo. 
lib. (a Checca) Ti laóri molto puoco, fia mia. 
che. Oh! quantoxéchegh'ho sto merlo su sto balón? 
lib. Una settemana. 
che. Ben! una settemana? 
lib. Destrìghete, seti vuol la carpètta. 
luc. Oe, Checca, che carpètta te fàstu? 
che. Una carpètta nióva de caliman. 
luc. Dasséno? Te mèttistu in donzelón? 
che. In donzelón? N o so migacòssache vòggiadir. 
ors. 0 h che pandòla! N on ti sa, che co una putta xé 

granda, se ghe fa el donzelón: e che co la gh'ha el 
donzelón, xé segno che i soi i la vuoi maridare. 
che. (a L/bera) 0 e, sorèla! 
lib. Fiamia. 
che. Mevoléu maridare? 
lib. Aspetta, che vegna mio marìo. 
che. Donna Pasqua: mio cugnà Fortunato no xélo 
andà a pescare co paron Toni? 
pas. Sì, no lo sàstu, che el xé in tartana col mio paron e 
co Beppe so fradelo? 

che. No ghe xé anca Titta-N aneco lori? 
luc. (a Checca) Sì ben: còssa voréssistu dire? Cèssa 
pretenderàvistu da Titta-N ane? 
che. MÌ?Gnente. 

luc. No ti sa che xé do anni che mi ghe parlo? E che 
co 'I vien in terra, el m'ha promesso de darme el se¬ 
gno? 

che. (da sé) (M alignaza culla! Lai vói tutti per eia). 
ors. Via, via, Luciètta, no star a bacilare. Avanti che 
Checca mia sorela se maride, m'ho da maridare mi, 
m'ho da maridare. Co vegnirà in terra Beppe, to fra¬ 
delo, el me sposerà mi, e se Titta-N ane vorà, ti tepo- 
derà sposare anca tì. Per mia sorèla, gh'è tèmpo. 
che. (adOrsetta) Oh! vù, siora, no voressi mai che me 
maridasse. 

lib. Tasi là; tendi al to laorière. 
che. Sefusse viva mia donna mare... 
lib. Tasi, che te trago el balón in coste. 
che. (da sé) (Sì, sì, mevòggio maridare, se credesse de 
aver da tióre un de quei squartai, che va a granzi). 

SCENA II 


TOFFO LO, e le suddette, poi CANOCCH IA. 

luc. 0 e, Bondi, Tòffolo. 
tof. Bondi, Lucietta. 
ors. Sior màmara, cèssa sèmio nu altre? 
tof. Se avere pazenzia, vesaluderò anca vu altre. 
che. (dasé) (AncaTòffolo mepiaseràve). 
pas. Còss'è, putto? N o laoré ancùo? 
tof. Ho laorà fin adesso. So sta col battelo sotto mari¬ 
na a cargar de' fenocchj: i ho portai a Bróndolo al cor- 
der de Ferara, e ho chiappa la zornada. 
luc. N e paghéu gnente? 
tof. Sì ben; comande. 
che. (aOrsetta) (Uh! senti, chesfazzada?) 
tof. A spettò. ( chiama) 0 e, zucche barucche. 
can . (con una tavola, con sopra vari pezzi di zucca gialla 
cotta) Comandò, paron. 
tof. Lassò veder. 

can. Adesso: varò, la xévegnua fora de forno. 
tof. Voléu, Lucietta? (le offerisce un pezzo di zucca) 
luc. Sibèn, déqua. 
tof. E vu, donna Pasqua, voléu? 
pas. De diana! la me piase tanto la zucca barucca! Dò- 
mene un pezzo. 

tof. Tolé. N o la magnò, Lucietta? 
luc. La scotta. Aspetto, che la se giazze. 
che. 0e, bara Canocchia. 
can. So qua. 

che. Démene anca a mi un bezze. 
tof. So qua mi; ve la pagherò mi. 
che. Sior no, no vòggio. 
tof. Mo per cèssa? 
che. Perché no me degno. 

tof. S'ha degna Lucietta. 

che. Sì, sì, Lucietta xé degnévole, la se degna de tutto. 
luc. Coss'è, sióra? Veneavéu per mal, perché so stada 
la prima mi? 

che. Mi co vìi, siora, no me n'impazzo. E mi no tógo 
gnènteda nissùn. 
luc. E mi cossatóghio? 

che. Siora sì, avé tolto anca i trìgoli dal putto donzelo 
de bare Losco. 
luc. Mì? Busiàra! 
pas. A monte. 
lib. A monte, a monte. 
cani. Gh'ènissun chevòggiaaltro? 
tof. Andéa bon viazo. 

can . ( gridando parte) Zucca barucca, barucca calda. 


SCENA III 


I suddetti, fuor di CAN OCCH IA. 

tof. ( piano a Checca) (Arecordève, siora Checca, che 
m'avé dito, che de mi no ve degne) 
che. ( aToffolo) (Andé via, che no ve tèndo). 
tof. (a Checca) (E sì, mare de diana! gh'avéa qualche 
bona intenzioni. 
che. ( come sopra) (D e cèssa?) 
tof. ( come sopra) (M io sàntolo me vói metter suso peò- 
ta; e co son a traghétto, anca mi me vói maridare). 
che. (comesopra) (Dasséno?) 
tof. (comesopra) (M a vu avé dito, che no ve degné). 
che. (come sopra) (Oh! ho dito de la zucca, no ho miga 
dito de vù). 

lib. Oe, oe, digo, cèssa xésti parlari? 

tof. Vare! Vardo a laorare. 
lib. Andé via de là, vedigo. 

tof. Cèssa ve fàzzio? Tolé; anderò via [si scosta, e va 
bel bello dall’altra parte). 
che. [dasé) (Siamalignazo!) 
ors. [a Libera) (M o via, cara sorèla, se el la volesse, 
savé che putto che el xé: no ghe la voressi dare?) 
luc. [aPasqua) (Còssadiséu, cugnà? Lase mette suso a 
bon'ora). 

pas. (a Lucietta) (Se ti savessi, che rabbia, che la me 
fa!). 

luc. [da sé) (Varé che fusto! Viva cocchietto! La viàg¬ 
gio far desperare). 

tof. Sfadighèvea pian, donna Pasqua. 
pas. Oh! no me sfadìgo, no, fio; no vedé che mazzette 
grosse? El xé merlo dadiesesoldi. 
tof. E vu, Lucietta? 
luc. 0 h! el mio xé da trenta. 
tof. E co belo che el xé! 
luc. Ve piaselo? 

tof. M o co pulito! M o cari quei deolìni! 
luc. Vegnì qua; sentève. 
tof. [siede) Oh! quason più a la bonazza. 
che. (a 0 rsetta, facendole osservare T offolo vicino a Lu¬ 
cietta) (0 e, cèssa diséu?) 

ors. [a Checca) (Lassa che i fazza, no te n'impazzare). 

tof. [aLucietta) (Sestarò qua, me bastoneraii?) 

luc. (a Toffolo) (0 h che matto!) 

ors. (a Libera, accennando L ucietta) (Cèssa diséu?) 

tof. Donna Pasqua, voléu tabacco? 

pas. Xélobòn? 

tof. El xédequelo deMalamocco. 
pas. D amene una presa. 
tof. Volentiera. 

che. [dasé) (SeTitta-N ane lo sa, poverétta eia!) 
tof. E vù, Lucietta, ghe ne voléu? 

luc. (Déqua, sì ben. Per far despetto a culla.) (accenna 
Checca) 

tof. ( aLucietta ) (Mo che occhi baroni!) 
luc. (a Toffolo ) (0 h giusto! N o i xé miga queli de 
Checca). 

tof. ( aLucietta ) (Chi? Checca? G nanca in mente). 
luc. (a Toffolo accennando Checca con derisione) 
(Vardé, co bela che la xé!) 
tof. (aZ-uc/etta) (Verachiòe!) 
che. (dasé) (Anca sì, chei parla de mi?) 
luc. (a Toffolo) (No la ve piase?) 
tof. (aLucietta) (M ade.) 
luc. (a Toffolo sorridendo) (\ ghedise Puinètta.) 
tof. (a Lucietta, sorridendo e guardando Checca) 
(Puinèttai ghedise?) 

ch e . ( forte verso Toffolo eL ucietta) 0 e, digo; no so mi¬ 
ga orba, varé. La voléu fenire? 
to f . (forte, imitando quelli che vendono la «puina», cioè 
laricotta) Puina fresca, puina. 
che. (s'alza) Cossa xé sto parlare? Cossa xé sto puina- 
re? 

ors. (a Checca, e s'alza) N o te n'impazzare. 
lib. ( a 0 rsetta e C hecca, alzandosi) Tendi alaorare. 
ors. Cheel sevardaelo, siorTòffolo Marmottina. 
tof. Còss'èsto Marmottina? 
ors. Sior sì, credéu che noi sappièmo che i ve dise 
Tòffolo M armottina? 

luc. Varé che sesti! Varé che bela prudenzia! 
ors. Eh! via, cara siora Lucietta Panchiana. 
luc. Cossa xé sta Panchiana? Tendé a vù, siora Orsètta 
M eggiòtto. 

lib. N o sté a strapazzar mie sorèle, che mare de diana... 

pas. (s'alza) Porté respetto a mia cugnà. 

lib. Eh! tasé, donna Pasqua Fersóra. 

pas. Tasé vù, donna Libera G alozzo. 

tof. Senofussi donne, sangue de un'anguria... 

lib. Vegnirà el mio paron 

che. Vegnirà Titta-N ane. G he vói contare tutto, ghe 
vói contare. 

luc. Cóntighe. Còssa m'importa? 

ors. Che el vegna paron Toni Canestro... 

luc. Sì, sì, cheel vegna paron Fortunato Baicolo... 

ors. Oh che temporale! 

luc. 0 h chesussio! 

pas. 0 h che bissabuòva! 

ors. 0 h che stramanìo! 


SCENA IV 


PARON VICENZO, edetti. 

vie. 0 là olà, zitto, donne. Cossa diavolo gh'avéu? 
luc. 0 e, vegni qua, paron Vicènzo. 
ors. Oe, senti, paron Vicenzo Lasagna, 
vie. Q uietève, che xé arivà in sto ponto la tartana de 
paron T oni. 

pas. (a L ucietta) 0 e, zitto, che xé arivà mio marìo. 

luc. (aPasqua) Uh, ghe sarà Titta-N ane! 

lib. Oe, putte, no fé che vostro cugnà sappia gnènte. 

ors. Zitto, zitto, che gnanca Beppo no sappia. 

tof. Lucietta, so qua mi, no ve stéa stremire. 

luc. (a Toffolo) Va via. 

pas. (a Toffolo) Via! 

tof. A mi? Sangued'un bisatto! 

PASVaaziogareal trottolo. 
luc. Va a ziogare a chiba. 

tof. A mi, mare de diana! Anderò mo giusto, mo, da 
Checchina. (s'accosta a Checca ) 
lib. Via, spòrco! 

ors. C avete! 
che. Va in malora! 

tof. (con isdegno) A mi, spòrco? A mi, va in malora? 
vie. Va in bùrchio! 

tof. (con caldo) Olà, olà, paron Vicenzo! 
vie. (gli dà uno scappellotto) Va a tirare l'alzana. 
tof. G h'avé rason, che no vòggio precipitare, (parte) 
pas. (a Vicenzo) Dovexéli co latartana? 
vie. In rio xé sécco, no i ghe può vegnire. I xé ligài a 
V igo. Se volò gnènte, vago a vèdere, se i gh'a del pòs¬ 
se; e se i ghe n'ha, ghe ne vói comprare per mandarlo 
a véndere a Pontelongo. 
luc. (a Vicenzo) 0 e, no ghe disé gnente. 
lib. Oe, paron Vicenzo, no ghe stèssi miga a contare, 
vie. Checade! 
ors. No ghe stèssi adire... 
vie. Mo no stéa bacilare. 

lib. Via, no temo che i nostri òmeni n'abbia da trovare 
in baruffa. 

pas. 0 h! mi presto la me monta, e presto la me passe. 

luc. C h ecca, xèstu i n cò I era? 

che. N o ti sa far altro, chetar despetti. 

ors. A monte, a monte. Sèmio amighe? 

luc. N o voléu che lo sièmo? 

ors. Dàmeun baso, Lucietta. 

luc. Tiò, vissere. [si baciano). 

ors. Anca ti, Checca. 

che. (piano) (No gh'ho bon stómego.) 

luc. Via, matta. 

che. Via, cheti xédoppiacofalecéole. 
luc. Mi? 0 h! ti mecognossi puoco. Vié qua, dàme un 
baso. 

che. Tiò. Varda ben, no me minchionare. 
pas. Tiò el to balon, e andèmo in cà, che po anderemo 
in tartana. (piglia lo scagno col cuscino, e parte) 

lib. Putte, andemo anca nu, che li anderemo a incon¬ 
trare. ( parte col suo scagno) 

ors. No vedo l'ora de vèderlo el mio caro Beppo. (par¬ 
te col suo scagno) 

luc. Bondi, Checca, (prendeil suo scagno) 
che. Bondi. Vòggieme ben. (prende il suo scagno, e par¬ 
te). 

luc. N o t'indubitare. (parte) 


SCENA V 


Veduta del canale con varie barche pescarecci fra le quali la 
tartanadi PARON TONI. PARON FORTUNATO, BEPPO, 
TITTA-N AN E, e altri uomini nella tartana, ePARON TONI 
interra, poi PARON VICENZO. 

ton . Via, da bravi, a bel belo, mette in terra quel pèsse. 

vie. Ben vegnùo, paron Toni. 

ton. Schiào, paron Vicenzo. 

vie. Com'èla andada? 

ton . E h! N o se podemo descontentare. 

vie. C òssa gh ' avéu i n tartan a? 

ton . G h'avèmo un puoco de tutto, gh'avèmo. 

vie. M e daréu quattro cai de sfòggi? 

TON Paresi. 

vie. M e daréu quattro cai de barboni? 
ton. Paresi. 

VIC Bòseghe, ghen'avéu? 

ton . M are de diana! ghe n'avèmo de cusì grande, che 
le pare, co buò respetto, léngue de manzo, le pare, 
vie. E rombi? 

ton . G he n'aèmo sie, ghe n'aèmo, co é el fondi d'una 
barila. 


- Letteratura italiana Einaudi 


io 



Carto G oldonì - L e baruffe chiozzotte 


vie. Se porlo veder sto pesse? 
ton . Andò in tartana, ch'e' xé paron Fortunato; avanti 
che lo spartìmo, févelo mostrare, 
vie. Anderò a vede, sesepodèmo giustare. 
ton . Andò a pian. 0 e, dóghe man a paron Vicenzo. 
vie. (da sé) (G ran boni òmeni che xé i pescatori.) (va in 
tartana) 

ton . M agari lo podessimo vende tutto a bordo el pes¬ 
se, che lo venderla volentiera. Se andèmo in man de 
sti bazariotti, no i vuoi dar gnente; i vuoi tutto per lo¬ 
ri. N ualtri, poverazzi, andèmo a rischiare la vita in 
mare, e sti marcanti col baretton develùdo i seta ric¬ 
chi co le nostre fadighe. 

be p. (scende di tartana con due canestri) 0 e, fradèlo? 
ton. Còss'è, Beppo? Cèssa vùstu? 
bep. Se ve contentèssi, voria mandar a donare sto cao 
de barboni al lustrissimo. 
ton. Per còssa mò ghe li vùstu donare? 
bep. N o savé, che l'ha da essere mio compare? 
ton. Ben! màndegheli, seti ghe li vuoi mandare, ma 
còssa crédistu? che in t'un bisogno, che ti gh'avessi, el 
se moverave gnanca da la cariéga? Co 'I te vederà, el 
te metterà una man su la spala: - Bravo Beppo, te rin¬ 
grazio, comàndeme-. M a seti ghe disi: - Lustrissimo, 
me premerla sto servizio - ; no'l s'arecorda più dei 
barboni: no'l te gh’ha gnanca in mente; no'l te co- 
gnosse più, né per compare, né per prossimo, né per 
gnèntea sto mondo. 

BEP Còssa voléu che tazze? Per stavolta, lassécheghe 
li mande. 

ton. Mi no te digo che no ti li mandi. 
bep. Chiò, M énola. Porta sti barboni a sior cavaliere; 
dighe che ghe lo mando mi sto presènte, (il putto par¬ 
te) 

SCENA VI 


PASQUA, LUCIETTA edetti. 

pas. (aToni) Paron! 
ton. Ohmuggière! 
luc. (a Toni) Fradèlo! 
ton. Bondf, Lucietta! 
luc. Bondf, Beppo. 
bep. Stastu bèn, sorela? 
luc. M i sì. E tì? 

bep. Ben, ben. E vù, cugnà, stéu ben? 
pas. Si, fio. (a Toni) A véu fatto bon viazo? 
ton . Cèssa parléu de viazo? Co sèmo in terra, no se re- 
cordèmo più de quel che s'ha passào in mare. Co se 
pesca, se fa bon viazo, e co se chiappa, no se ghe pen¬ 
sa a rischiar la vita. Avèmo porta del pèsse, e semo 
aliègri, e semo tutti contenti. 
pas. Via, via, manco mal; séu stai in porto? 
ton . Sì ben, semo stai a Senegàggia. 
luc. 0 e, m'avéu porta gnente? 
ton . Sì, t'ho portà do péra de calze sguarde, e un faz¬ 
zoletto da colo. 

luc. Oh! caro el mio caro fradèlo; el me voi ben mio 
fradèlo. 

pas. E a mi, sior, m'avéu portà gnente? 
ton . Anca a vù v'ho portào da farve un cottolo, e una 
vestina. 

pas. Decèssa? 
ton. Vederé. 
pas. Mode cèssa? 
ton. Vederé, vedigo; vederé. 
luc. (a Beppo) E ti m'àstù portà gnente? 
bep. Vara chiòe! Cèssa vùstu che mi te porte? M i ho 
comprà l'anelo per la mia novizza. 

luc. Xélo belo? 

bep. Vélo qua eh! Vara, (lemostra l'anello) 
luc. Oh co belo che el xé! Per culla sto anelo. 
bep. Per cèssa mo ghedistu curia? 
luc. Seti savessi, cèssa che la n'ha fatto? Domàndighe 
a la cugnà; quela frascona de 0 rsetta, e quel'altra sca- 
gazzèra de Checca comuòdo che le n'ha strapazzào. 
Oh! Cèssa che le n'ha dito! 

pas. E donna Libera, n'àla dito puoco? N e podévela 
malmenare più de quelo che la n'ha malmenào? 
ton. Còss'è? Còss'è sta? 
bep. Cèssa xé successo? 

luc. G nente. Léngue cattive. Lenguedatenaggiare. 
pas. Sèmo là su la porta, che laorèmo col nostro ba- 
lon... 

luc. N ù no se n'impazzèmo... 
pas. Sesavèssi! Causa quel balon deTòffolo M armotti- 
na. 

luc. Legh'hazelusiadequel bel suggetto. 
bep. Cèssa! Le ha parlà co Tòffolo M armottina? 
luc. Sevepiase. 

ton . 0 h via, no vegnì adesso a metter suso sto putto, e 
a far nàsseredelecustion 
luc. Uhsesavessé! 

pas. Tasi, tasi, Lucietta, che debòtto torèmo de mèzo 
nù. 

bep. Con chi parlàvelo M armottina? 

luc. Con tutte. 

bep. Anca con 0 rsetta? 

luc. Me par de sì. 

bep. Sangue de diana! 

ton . 0 h! via, fenimola, che no véggio sussuri. 
bep. N o, 0 rsetta no la véggio altro; e M armottina, cor¬ 
po de una balena, el me l'ha da pagare. 
ton. Ànemo; andèmo a casa 
luc. Titta-Nanedovexélo? 

ton. (con sdegno) EI xé in tartana. 

luc. Almanco lo voria saludare. 

ton. Andèmo a casa, vedigo. 

luc. Via, che pressa gh'avéu? 

ton . Podevi far de manco, de vegnire qua a sussurare. 

luc. Vedéu, cugnà? Avévimo dito de no parlare. 

pas. E chi xé stada la prima a schittare? 

luc. 0 h! mi coss'òggio dito? 

pas. E mi coss'òggio parlò? 

bep. Ave dito tanto che sefusse qua 0 rsetta, ghe darìa 
un schiaffazzo in t'el muso. Da culìa no vói altro. 
Vòggio vender l'anelo. 
luc. Dàmelo a mi, dàmelo. 
bep. EI diavolo che ve porta. 
luc. Oh che bestia! 

ton . To danno, ti meriti pèzo. A casa, te digo. Subito, a 
casa. 

luc. Varé, che sèsti ! Còssasóngio? La vostra massèra? 
Sì, sì, no v'indubité, che co vù no ghe vòggio stare. Co 
vederò Titta-N ane, ghe lo dirò. 0 che el me sposa su¬ 
bito, o per diana de dia. vòggio andar più tosto a ser¬ 
vire. (parte) 

pas. M o gh'avé dei gran tiri da matto. 
ton. Voléu ziogar che debòtto... (fa mostra di volerle 
dare ) 

pas. Mocheòmeni! mocheòmeni malignazi! (parte) 
ton . M o che donne! mo che donne da pestare co fa i 
granzi per andare a pescare! 


SCENA VII 

FORTUNATO, TITTA-N ANE, VICENZO, che scendono 
dalla tartana, con uomini carichi di canestri. 

tit. Còssa diavolo xé stà quel sussuro? 
vie. Gnente, fradelo, no savéu? donna Pasqua Fersóra 
la xé una donna che sempre cria. 
tit. Con chi criàvela? 
vie. Consomarìo. 
tit. Lucietta ghe giérela? 
vie. M e par de sì, che la ghe fusse anca eia. 
tit. Sia maledìo. G iera là sotto pròva a stivare el pesse, 
no ho gnanca podésto vegnire in terra, 
vie. 0 h che caro Titta-N ane! Avéu paura de no vèder- 
la la vostra novizza? 
tit. Se savessi! M uòro de vòggia. 
for. (parla presto, e chiama paron Vicenzo) Parò Izèn- 
zo. 

vie. Còss'è, paron Fortunato? 
for. Questo xé otto pesse. Quato cai foggi, do cai ba- 
boni, sie, sie, sie bòseghe, e un cao bàccole. 
vie. Còssa? 
for. E un cao bàccole. 
vie. N o v'intendo miga. 

for. No intendé? Quattro cai de sfoggi, do cai de bar¬ 
boni, sie bòseghe, e un cao de baràccole. 
vie. (da sé) (E I parla in t'una certa maniera...) 
for. Mandò a casa e pòsse, vegniò po mi atò i bòzzi, 
vie. M issier sì, co volò i vostri bezzi, vegnì che i sarà 
parecchiài. 

for. N a pesa abacco. 
vie. Come? 
for. Tabacco, tabacco, 
vie. FI o capìo. Vdentiera. (gli dà tabacco ) 
for. FI o perso a scàttoa in mare, e in tartana gh'é puo- 
chi e tò tabacco. A Senegàggia e n'ho comprao un 
puoco; ma no xé e nostro da C hióza. Tabacco tabac¬ 
co de Senegàggia, e tabacco e pare baiini chioppo. 
vie. Compatirne, paron Fortunato, mi no v'intendo 
una maledétta. 

for. Oh bela, bela, bela! no intende? Bela! no parlo 
miafoèto, parlo chiozotto, parlo, 
vie. H o capio. A revèderse, paron Fortunato. 
for. Sioìa, pad Izènzo. 
vie. Schiavo, Titta-N ane. 

TIT Paron, vesaludo. 

vie. Putti, andèmo. Porté quel pèsse con mi. (da sé) 
(M o caro quel paron Fortunato! El parla che el con¬ 
sola.) (parte con gli uomini) 


SCENA Vili 


FORTUNATO, eTITTA-NANE. 

tit. Voléu che andèmo, paron Fortunato? 
for. Peté. 

tit. Cèssa voléu che aspettèmo? 
for. Peté. 

tit. Peté, peté, cèssa ghexéda aspettare? 
for. I ha a potare i terra de atro pèsse, e de a faina. 
Peté. 

tit. ( caricandolo) P etèrno. 

for. Coss'èto bulare? Coss'èto dare, coss'èto zigare? 
tit. Oh! tasé, paron Fortunato. Xé qua vostra muggiè- 
reco so sorela0rsetta, eco so sorela Checchina. 
for. (con allegria) 0 h, oh mia muggière, mia muggiè- 
re! 

SCENA IX 


LIBERA, ORSETTA, CH ECCA, e detti. 

UB. (a Fortunato) Paron, cèssa féu che no vegni a casa? 
for. A petto e pesse, apetto. Òssa fàtu, muggière? T àtu 
ben, muggière? 

UB. Stago ben, fio: e vu stéu ben? 
for. Tago ben, tago. ( saluta ) Cugnà, saùdo: saùdo, 
Checca, saùdo. 
ors. Sioria, cugnà. 
che. Cugnà, bondi sioria. 
ors. Sior Titta-N ane, gnanca? 
tit. Patròne. 

che. Sté molto a la large, sior. Còssa gh'avéu paura? 

CheLucietta ve diga roba? 
tit. Còssa fàla Lucietta? stàla ben? 
ors. Eh! la stà ben, si, quela carezòggia. 
tit. Còss'è, no sé più amighe? 
ors. (ironica) Oh! ecomechesèmo amighel 
che. ( con ironia) Lane vói tanto ben ! 

UB. Via, putte, taséAvémo donà tutto; avèmo dito de 
no sparlare, e no véggio che le possa dire de madesì, e 
de quà, de là, che vegnimo a pettegolare. 
for. Oe, muggière, ho potào de a faìna da sottovento, 
de a faìna e sogo tucco, e faèmo a poenta, faèmo. 

UB. Bravo! avé portà de la farina de sorgo turco? 

G h'ho ben a caro dasséno. 
for. E ho portào... 
tit. (a Libera) Voràve che me disessi... 
for. ( aTitta) Lasséparlarei òmeni, lasséparlare. 
tit. (a Fortunato) Caro, vù, quietève un pochetto. (a 
Libera) Voràve che me disèssi, còssa ghe xé stà con 
Lucietta? 

UB. (con malizia) G nente. 

tit. Gnente? 

ors. (urtando Libera) G nente via gnente. 
che. (urtando Orsetta) Xé meggio cusì, gnente. 
for. (verso la tartana) Oe, putti, potè in terra e sacco 
faìna. 

tu. M o, via, care creature, se gh'é sta qualcossa disèlo. 
M i no véggio che sié nemighe. So che vu altre sé bona 
zènte. So che anca L ucietta la xé una perla! 
lib. Oh caro! 
ors. Oh che perla! 
che. 0h co palicària! 
tit. Cèssa podéu dire de quela putta? 
ors. Gnente. 

che. Domandéghelo a M armottina. 
tit. Chi èlo sto M armottina? 
lib. M o, via, putte, tasé. Cossa diavolo gh'avéu, che no 
ve podétasentare? 
tit. E chi èlo sto M armottina? 
ors. N o lo cognosséTòffolo M armottina? 
che. Quel battelante, no lo cognossé? (Scendono di 
tartana col pesce e un sacco) 
for. (a Titta) Andèmo, andèmo, el pèsse, eafaìna. 
tit. (a Fortunato) Eh! sia maledetto, (a Checca) Cèssa 
gl'ìntrelo con Lucietta? 
che. EI seghe senta darènte. 
ors. El vói imparare a laorarea mazzette. 
che. El ghe page la zucca barucca. 
lib. E po sto balon, per cause soael ne strapazza. 
tit. M o, me la disé ben grandonazza! 
for. (alledonne) A casa, a casa, a casa. 
lib. ( a Titta) Oe, el n'ha manazzàfina. 
che. El m'ha dito Puinetta. 
ors. Tutto per causa de la vostra perla. 
tit. ( affannoso) Dov'èlo? Dove stàio, dove zi reio? Do¬ 
ve lo poderàvio trovare? 

ors. Oe, el sta de casa in cale de la Corona, sotto el sot- 
toportego in fondi per sboccar in canale. 
lib. El sta in casa co baraTrìgolo. 
che. E el battelo, el lo gh'ha in rio de Palazzo in tazza a 
la Pescaria, arente al battelo de Checco Bòdolo. 
tit. A mi, lasséfar a mi: se lo trovo, lo tàggio in fétte co 
fa l'asiào. 

che. Eh! se lo volé trovare, lo troverò da L ucietta. 
tit. DaLucietta? 
ors. Sì, da la vostra novizza. 
tit. N o; no la xé più la mia novizza. La vòggio lassare, 
la vòggio impiantare; e quel galiotto de M armottina, 
sangue de diana, che lo vòggio scannare, (parte) 
for. Ànemo, a casa, ve digo; andèmo a casa, andèmo. 
lib. Sì. andèmo, burattaóra, andèmo. 
for. Cèssa séu egnue a dire? Cèssa séu egnue a fare? 
Cèssa séu egnueategolare? A fare precipitare, a fare? 
M ae e diana! Se nasse gnente gnente, se nasse, e òggio 
maccare el muso, òggio maccare; e òggio fae stae in 
letto, e òggio; in letto, in letto, maleetonazze, in letto. 
(parte) 

lib. Tolésuso! Anca mio marìo me manazza. Per cause 
de vu altre pettazze me tocca sempre a tióre de mèzo 
a mi, me tocca. M o còssa diavolo séu? M o che léngua 
gh'avéu? A vé promesso de no parlare, e po vegnì a di¬ 
re, e po vegnì a fare. M are de tròccolo, che me volé 
far desperare, (parte) 
ors. Séntistu? 

che. Oe, cossagh'àstu paura? 
ors. M i? gnente. 

che. Se Lucietta perderà el novizzo, so danno. 

ors. M ì lo gh'ho, intanto. 

che. E mi me lo saverò trovare. 

ors. Oh che spàsemi! 

che. 0h chetravaggi! 

ors. G nanca in ménte! 

che. Gnancain t'i busi del naso. ( partono) 


SCENA X 


Strada con casa, come nella prima scena. 

TOFFOLO, poi BEPPO. 

tof. Sì ben, ho fatto male; ho fatto male, ho fatto male. 
Co Lucietta no me nedoveva impazzare. Laxé noviz¬ 
za, co eia no me n'ho da impazzare. Checca xé ancora 
donzela: un de sti zorni i la metterà in donzelon, e co 
eia posso fare l'amore. La se n'ha avùo per male. La 
gh'ha rason, se la se n'ha avùo per male. Xé segno, 
che la me voi ben, xé segno. Se la podesse vede al¬ 
manco! Se ghe podesse un puoco parlare, la vorìa pa- 
sentare. Xé vegnù paron Fortunato; sì ben, che no la 
gh'ha el donzelon, ghe la poderìa domandare. La por¬ 
ta xé serada; no so, se i ghe sia in casa, o se no i ghe 
sia in casa, [si accosta alla casa) 
bep. (nscendo dalla sua casa ) Vélo qua, quel furbazzo. 
tof. [si accosta di più) Se podesse, voràve un puoco 
spionare. 

bep. 0 là! olà! sior M armottina. 
tof. Còss'èsto Marmottina? 
bep. Cavete. 

tof. Vara, chiòe! Càvete! Coss'èsto càvete? 
bep. V ustu zogare che te dago tante peàe quante che ti 
teghe ne può portare? 
tof. Che impazzo ve dàghio? 
bep. Còssa fàstu qua? 
tof. F azzo quel che véggio, fazzo. 
bep. E mi qua no vòggio cheti ghe staghe. 

tof. E mi ghe véggio mo stare. G he véggio stare, ghe 
véggio. 

bep. Va via, te digo. 
tof. Made! 

bep. Va via, chete dago una sberla. 
tof. M are de diana, ve trarò una pierada, (raccoglie 
delle pietre) 

bep. A mi, galiotto? (mette mano a un coltello) 
tof. Lèsserne stare, Ièsserne. 
bep. Càvete, te digo. 

tof. No me véggio cavare gnente, no me véggio cava¬ 
re. 

bep. Va via, chete sbuso. 

tof. (con un sasso) Stà da lonzi, chete spacco la testa. 

bep. Tìreme, seti gh’hacuor. 

tof . (tira de’ sassi, eBeppo tenta cacciarsi sotto). 


SCENA XI 


PARON TONI esce di casa, poi rientra, e subito torna a 
sortire; poi PASQUA, e LUCIETTA. 

to n . C òssa xé sta cagnara? 
tof . (tira un sasso a paron Toni). 
ton. Agiùto, i m'ha dà una pierà! Aspetta, galiotto, 
che vói cheti me la paghe, (entrain casa) 
tof. M i no fazzo gnente a nissun, no fazzo. Cossa me 
vegniu a insolentare? (prendendo sassi) 
bep. M etti zò quele piére. 
tof. M etti via quel cortelo. 

ton . (forte, con un pistoiese) V ia che te tàggio a tocchi. 
pas. (trattenendo paron Toni) Paron, fermève. 
luc. (trattenendo paron Toni) Fradèi, fermève. 

BEP Lo volemo mazzare. 

luc. (trattieneBeppo) Via, strambazzo, tèrmite. 

tof . (minacciando coi sassi) Sté in drio, che ve coppo. 

luc. (gridando) Zènte! 

pas. (gridando) Creature! 


SCENA XII 


PARON FORTUNATO, UBERA, ORSETTA, CHECCA. 
Uomini che portano pesce e farina, ed i suddetti. 

for. Com'èla? Com'èla? Forti, forti, comtèla? 
ors. OelCustión. 

che. Custión? Poveretta mi. (correin casa) 

lib. Inspiritài, fermève. 

bep. (alle donne) Per causa vostra. 

ors. Chi? Cèssa? 

lib. M e maravéggio de sto parlare. 

luc. Sì, sì, vu altre tegnì tenzón. 

pas. Sì, sì, vu altre sé zente da precipitare. 

ors. Sentì, che sproposita! 

LTB. Sentì, che léngue! 
bep. Ve lo mazzero su la porta. 
ors. Chi? 

bep. Q uel furbazzo de M armottina. 

tof. (tira de' sassi) Via, che mi no son M armottina. 

pas. (spingendo Toni) Paron, in casa. 

luc. ( spingendo Beppo) I n casa, fradèlo, in casa. 

ton. Sté ferma. 

pas. I n casa, ve digo, in casa, (lo fa entrare in casa con 
lei) 

bep. (aLucietta) Làssemestare. 

luc. Va drento, te digo, matto; va drento. (il fa entrare 
con lei. Serrano la porta) 

tof. Baroni, sassini, vegni fuòra, se gh'avé coraggio. 
ors. (a 7" offo/o) Va in malora! 
lib. Vatte a far squartare, (lo spinge via) 
tof. Còss'èsto spènzere? Cèssaxésto parlare? 
for. Vaia, vaia, che debotto, sete metto e ma a torno, 
te fazzo egni fuòra e buéle pe a bocca. 
tof. Ve porto respetto, ve porto, perché sé vècchio; e 
perché sé cugnà de Checchina. (verso la porta di Toni) 
M a sti baroni, sti cani, sangue di diana, me l'ha da pa¬ 
gare. 


SCENA XIII 


TITTA-NAN E con pistoiese, edetti. 

tit. (contro Toffolo battendo il pistoiese per terra) V àr¬ 
dete chete sbuso. 
tof. Agiùto. (si tira alla porta) 
for. (lo ferma) Saldi. Fermève. 
lib. No fé! 
ors. legnilo. 

tit . (si sforza contro Toffolo) L assème andare, lassème. 
tof. A gi ùto .(dà nella porta, che si apre, e cade dentro) 
for. ( tenendolo e tirandolo) Titta-N ane, Titta-N ane, 
Titta-N ane. 

lib. (a Fortunato) Menèlo in casa, menèlo. 

tit. (sforzandosi) N o ghe voggio vegnire. 

for. Tì gh'ha ben da egnire. (lo tira in casa per forza) 

lib. Oh chetremazzo! 

ors. 0 h che batticuore! 

pas. (cacciando di casa Toffolo) V a via de qua! 

luc. (cacciandò Toffolo) Va in malora! 

pas. Scarcavàlo! (via) 

luc. Scavezzacol o ! (via e serra la porta) 

tof. (a Libera eOrsetta ) Cèssa diséu, creature? 

lib. To danno, (parte) 

ors. M agari pèzo. (parte) 

tof. Sangue de diana, cheli vói querelare, (parte) 

ATTO SECONDO 


SCENA I 


Cancelleria Criminale. 

ISIDORO al tavolino scrivendo, poi TOFFOLO, poi il 
COMANDADORE. 

isi. (sta scrivendo). 

tof. Lustrissimo sió Canciliere. 

i si. Mi no son el Cancelier; son el Cogitór. 

tof. Lustrissimo sió Cogitore. 

isi. Còssavùstu? 

tof. L'abbia da savere, che un balon, lustrissimo, m'ha 
fatto impazzo, e el m'ha manazzào col cortélo, e el me 
voleva dare, e po dopo xé vegnù un'altra canaggia, lu¬ 
strissimo... 

isi. Siéstu maledéto! Lassa star quel lustrissimo. 
tof. Mi no, sió Cogitore, la me staga a sentire; e cusì, 
comuòdo ch'a ghe diseva, mi no ghe fazzo gnente, e i 
m'ha dito, che i me voi amazzare. 
i si. V ien qua: aspetta. (prende un foglio per scrivere) 
tof. So qua, lustrissimo, (dasé) (Maledìi! I melagh'ha 
da pagare), 
isi. Chiéstutì? 
tof. So battelante, lustrissimo, 
isi. Còssa gh'àstu nome? 

TOF. TÒffolO. 
isi. El cognome? 
tof. Zavatta. 

i si. Ah! no ti xé Scarpa, ti xé Zavatta. 
tof. Zavatta, lustrissimo. 

isi. Dadovexéstu? 

tof. So chiozotto da Chióza. 

isi. Àstu padre? 

tof. M io pare, lustrissimo, el xé morto in mare. 

isi. Cèssagh'avévelo nome? 

tof. Toni Zavatta, Baracucco. 

isi. E ti gh'àstu nissun soranome? 

tof. M i no, lustrissimo. 

isi. Xé impossibile che no ti gh'abbi anca ti el to sora¬ 
nome. 

tof . Chesoranòmevuòrla chegh'abbia? 
isi. Dime, caro ti: no xéstu stà ancora, me par, in Can- 
celeria? 

tof. Sió si, una volta me son vegnù a esaminare. 
isi. Me par, se no m'inganno, d'averte fatto citar col 
nome deTòffolo M armottina 
tof. Mi so Zavatta, no so M armottina. Chi m'ha messo 
sto nóme, xé stào una carogna, lustrissimo. 
isi. Debotto te dago un lustrissimo su la copa. 
tof. L'abbia la bontà de compatire. 
isi. Chi xé quei che t'ha manazzà? 
tof. Paron Toni Canestro, e so fradèlo Beppo Cospet- 
toni; e po dopo Titta-N ane M olètto. 
isi. G h'avéveli arme? 

tof. M are de diana, sei ghe n'aveva! Beppo Cospetto- 
ni gh'aveva un cortelo da pescaóre. Paron Toni xé ve- 
gnùo fuora con un spadon da taggiare la testa al toro; 
e Titta-N ane gh'aveva una sguea de quele che i tien 
sotto poppe in tartana. 
isi. T'hai dà? T'hai ferio? 
tof. M ade. I m'ha fatto paura. 
isi. Per còssa t'hai manazzà? Per cèssa te voi éveli dar? 
tof. Pergnente. 

isi. Avéu crià? G hexéstà parole? 

tof. M ì no gh'ho dito gnente. 

isi. Xéstu scampà? T'àstu defeso? Comexélafenìa? 

tof. Mi so stà là... cusì... Fradeli, digo, se me volé maz- 
zare mazzème, digo. 
isi. Macomexélafinìa? 

tof. Xé arrivào de le buone creature, e i li ha fatti de- 
smèttere e i m'ha salvao la vita, 
isi. Chi xé stà ste creature? 

tof. Paron Fortunato Cavicchio, e so muggière donna 
Libera Galozzo, e so cugnà Orsetta Meggiotto, e 
un'altra so cugnà Checca Puinetta. 
isi. (da sé, e scrive) (Sì, sì, le cognosso tutte custie. 
Checca tra le altre xé un bon tocchétto). G hegiera al¬ 
tri presenti? 

tof. G he giera donna Pasqua Fersora e Lucietta Pan- 
chiana 

isi. (da sé, e scrive) (Oh anca queste so chi le xé.) 

G h'àstu altro da dir? 
tof. M ì no, lustrissimo, 
ist. Fàstu nissuna istanza a la G iustizia? 
tof. Decèssa? 

isti Domàndistu che i sia condannai in gnente? 

tof. Lustrissimo, sì. 

isi. Incèssa? 

tof. In galla, lustrissimo. 

isi. Ti su le forche, pèzzo de àseno. 

tof. M i, si or? Per cèssa? 

isi. Via, via, pampalugo. Basta cusì, ho inteso tutto. 
(scrive un piccolo foglio) 

tof. (da sé) (N o voràve, che i me vegnisse anca lori a 
querelare, perché gh'ho tratto de le pieràe. M a che i 
vegna pure; mi so stà el primo a vegnire; e chi è 'I pri¬ 
mo, porta via la bandiera), 
isi. (suona il campanello). 
com. Lustrissimo, 
isi. (s'alza) Andéa citar sti testimoni. 
com . Lustrissimo, si, la sarà servida. 
tof. Lustrissimo, me raccomando. 

isi. Bondì, M armottina. 
tof. Zavatta, per servirlo. 

isi. Sì, Zavatta, senza sióla, senza tomèra, senza sesto, e 
senza modelo. (parte) 

tof. (al Comandadore ridendo) El me voi ben el sió Co¬ 
gitare. 

com . Sì, me n'accorzo. Xéli per vù sti testimoni? 

tof. Sió sì, sió Comandadore. 

com. Ve preme che i siacitài? 

tof. Me preme segùro sió Comandadore? 

com. M epagheréu da béver? 

tof. Volentiera, sió Comandadore. 

com. Marni no so miga dove che i staga. 

tof. Ve l'insegnerò mi, sió Comandadore. 

com. Bravo, sior Marmottina. 

tof. Siéu maledétto, sió Comandadore. ( partono) 


SCENA II 


Strada, come nella prima scena dell'Atto primo. 
PASQUA eLUCIETTA escono dalla loro casa, portando le lo¬ 
ro sedie di paglia, i loro scagni e i loro cuscini, e si mettono a 
lavorare merletti. 

luc. Àlemo fatto una bela còssa quelepettazze? Anda¬ 
re a dire a Titta-N ane che M armottina m'è vegnù a 
parlare? 

pas. E tì àstu fatto ben a dire ai to fradei quelo che tì 
gh'ha dito? 

luc. E vù, siora? N o ave dito gnente, siora? 

pas. Sì ben; ho parla anca mi, e ho fatto mal a parlare. 

luc. M alignazo! avéa zurà anca mi de no dire. 

pas. Laxécusì, cugnà, crederne, laxécusi. N u altre fé- 
mene, se no parlèmo, crepèmo. 
luc. Oe, no voleva parlare, e no m'ho podèsto tegnir. 
M e vegniva la parole a la bocca, procurava a inghiot¬ 
tire, e me soffegava. Da una rècchia i me diseva: tasi; 
da quel'altra i diseva: parla. 0 e, ho sera la recchia del 
tasi e ho slarga la recchia del parla, e ho parla fina che 
ho podèsto. 

pas. M e despiase che i nostri òmeni i ha avùo da preci¬ 
pitare. 

luc. Eh gnente. Tòffolo xé un martuffo; no sarà gnen- 
te. 

pas. Beppo vói licenziar 0 rsetta. 
luc. Ben! El ghe ne troverà un'altra! a Chioza no gh’è 
carestia de putte. 

pas. N o, no; de quaranta mile àneme che sèmo, mi cre¬ 
do che ghe ne sia trenta mile de donne. 
luc. E quante che ghe ne xé da maridare! 
pas. Per questo, védistu? M e despiase, cheseTitta-N a- 
ne te lassa, ti stenterà a trovàrghene un altro. 
luc. Cossa gh'òggio fatto mi aTitta-N ane? 
pas. G nente non ti gh'ha fatto, ma quele pettegole l'ha 
messo suso. 

luc. Se el me volesse ben, noi ghe crederàve. 
pas. No sàstu che el xé zeloso? 
luc. De cossa? N o se può gnanca parlare? N o se può 
ridere? N o se se può divertire? I òmeni i stà diese me¬ 
si in mare; e nu altre avèmo da star qua muffe muffe a 
tambascare co ste malignaze mazzocche? 
pas. Oe, tasi, tasi; el xé qua Titta-N ane. 
luc. 0 h! el gh'ha la smara. M e n'accorzo, co 'I gh'ha la 
smara. 

pas. No ghe star afareel muson. 

luc. Se el me lo farà elo, ghe lo farò anca mi. 

pas. Ghevùstuben? 

luc. Misi. 

pas. M òlighe, seti ghevói ben. 
luc. M i no, vare. 
pas. M o via, no buttare testarda. 
luc. 0 h! piuttosto crepare. 
pas. M o che putta morgnona! 


SCENA III 


TITTA-N AN E, e dette. 

tit. (da sé) (La vorìa licenziare; ma no so come fare.) 
pas. (aLucietta) (Vàrdelo un poco.) 
luc. (a Pasqua) (Eh! che ho da vardare il mio merlo, 
mi, ho da vardare.) 

pas. (da sé) (G he pesteràve la testa su quel balon). 
tit. (da sé) N o la me varda gnanca. N o la me gh’ha 
gnanca in ménte.) 
pas. Siorìa, Titta-N ane. 
tit. Siorìa. 

pas. (a Ludetta) (Salùdilo). 

luc. (aPasqua) (Figurève, sevòggio esser la prima mi!) 
tit. G ran premura de laorare! 
pas. Cèssa diséu? Sémio donne de garbo, fio? 
tit. Sì, sì: co se puoi, fé ben a spessegare, perché co 
vien dei zoveni a sentarse arènte, no se puoi laorare. 
luc. (tossiscecon caricatura.) 
pas. (a L ucietta ) (M òlighe). 
luc. (Made.) 

tit. Donna Pasqua, ve piase la zucca barucca? 

pas. Varévedé! Per cèssa me lo domandéu? 

tit. Perché gh'ho la bocca. 

luc. (Sputa forte). 

tit. G ran cataro, patròna! 

luc. La zucca me fa spuare. ( lavorando senza alzar gli 
occhi) 

tit. ( con isdegno) Cusì v'avéssela soffegà. 
luc. (come sopra) Possa crepare chi me vuol male! 
tit. (dasé) (Orsù l'ho dita, e la vòggio fare.) Donna Pa¬ 
squa, parlo co vù, che sé donna, a vù v'ho domanda 
vostra cugnà L ucietta, e a vù ve digo che la licenzio. 
pas. Varé che sesti! Percòssa? 
tit. Per cèssa, per còssa... 
luc. ( s'alza per andar via.) 
pas. Dovevàstu? 

luc. Dove che vòggio. (va in casa e a suo tempo ritorna) 
pas. (a Titta) N o sté a badare ai pettegolezzi. 
tit. So tutto, e me maraveggio de vù, e me maraveggio 
de eia. 

pas. M o se la ve voi tanto bèni 
tit. Se la me volesse ben, no la me voltaràve le spare. 
pas. Poverazza! La sarà andada a piànzere, la sarà an- 
dada. 

tit. Per chi a piànzer? Per M armottina? 
pas. Mo no, Titta-N ane, mo no che la ve voi tanto bèn; 
che co la ve vede andar in mare, ghe vien l'angóssa. 
Co vien suso dei temporali, la xé meza matta; la se 
stremisse per causa vostra. La se leva suso la notte, la 
va al balcon a vardar el tempo. La ve xé persa drio, no 
la varda per altri occhi che per i vostri. 
tit. E perché mo no dirme gnanca una bona parola? 
pas. N o la puoi, la gh'ha paura; la xé propriamente in- 
groppà. 

tit. No gh'ho rason tursi de lamentarme de eia? 
pas. Ve conterò mi, come che la xéstà. 
tit. Siora no: vói che eia me'l diga, e che la confessa, e 
che la me domanda perdon. 
pas. G he perdonaréu? 

tit. Chi se? Poderàveesserdesì. Dovexélaandà? 
pas. Véla qua, véla qua che la vien. 

luc. Tolé, sior, le vostre scarpe, le vostre cordèle, e la 
vostra zendalina che m'avé dà. (getta tutto in terra) 
pas. Oh poveretta mi ! X èstu matte? ( raccoglie la roba, e 
la mette sulla seggiola) 
tit. A mi sto affronto? 

luc. N o m'avéu licenzia? Tolé la vostra robe, e petté- 
vela. 

TTT. Se parleré co M armottina, lo mazzero. 
luc. 0 h viva diana! M 'ave licenzià, e me voressi anca 
mo comandare? 

tu. V'ho licenzià per colò, v'ho licenzià. 
pas. Me maraveggio anca, che credié che Lucietta se 
voggia taccare con quel squartào. 
luc. So brutta, so poveretta, so tutto quel chevolé; ma 
gnanca co un battelante no me ghe tacco. 
tit. Per cèssa ve lo féu sentar arente? Per cèssa toléu la 
zucca barucca? 
luc. Varé, checasi! 
pas. Varé, che gran criminali! 
tit. Mi co fazzo l'amore, no véggio che nissun possa 
dire. E la véggio cusì, la véggio. M are de diana! A 
Titta-N ane nissùn ghe l'ha fatta tegnire. N issùn ghe la 
farà portare. 

luc. (si asciuga gli occhi) Varé là, che spuzzetta! 
tit. Mi so omo, savéu? so omo. E no so un puttelo, 
savéu? 

luc. (piange mostrando di non voler piangere.) 
pas. (aLucietta) Cèssa gh'àstu? 
luc. G nente. (piangendo dà una spinta a donna Pasqua) 
pas. Ti pianzi? 

luc. Da rabbia, da rabbia, che lo scanneràve co le mie 
man. 

tit. (accostandosi aLucietta) \I\a, digo! Còssaxésto fif- 
fare? 

luc. Andéin malora. 

tit. (a donna Pasqua) Sentìu, siora? 

pas. M o no gh'àla rasón? Se sé pèzo d'un can. 
tit. Voléu ziogare, che me vago a trar in canale? 
pas. Via, matto! 

luc. {come sopra piangendo) Lassécheel vaga, lasse. 
pas. Via,frascona! 

tit. ( intenerendosi) G h'ho volèsto ben, gh'ho volèsto. 
pas. (a Titta) E adesso no più? 
tit. Còssa voléu? Seno la me vuole. 
pas. Còssadistu, Lucietta? 
luc. Lassème stare, lassème. 
pas. (aLucietta) Tiò leto scarpe, tiò lato cordela, tiò la 
to zendalina. 

luc. N o véggio gnente, no véggio. 
pas. (a Lucietta) Vien qua, sènti. 
luc. Lassème stare. 
pas. Dighe una parole. 
luc. No. 

pas. Vegnì qua, Titta-N ane. 
tit. Made. 
pas. (aTitta). M o via. 
tit. No véggio. 

pas. D ebòtto ve mando tutti do a far squartare. 


SCENA IV 


IL COMANDADORE.edetti. 

com . (a Pasqua) Séu vù donna Pasqua, muggièr de pa- 
ron Toni Canestro? 
pas. M issiersì; còssa comandéu? 
com . (a Pasqua) E quela xéla Lucietta sorela de paron 
T oni? 

pas. Siorsì: còssa voressi da eia? 

luc. (da sé) (0 h poveretta mi! Cèssa vuorlo el Coman- 
dadore?) 

com . Ve cito per ordene de chi comanda, che andé su¬ 
bito a Palazzo in Cancelarìa a esaminarve. 
pas. Percòssa? 

com . M i no so altro. Andé e obbedì, pena diese ducati, 
se no gh'andé. 

pas. (aLucietta) (Per lacustión.) 
luc. (0 h mi no ghevòggio andare.) 
pas. (0 h bisognerà ben che gh'andèmo.) 
com. (a Pasqua) Xeia quela la casa de paron Fortuna¬ 
to? 

pas. Siorsì, quela. 

com . N o occorr'altro. La porta xé averta, anderò de 
suso, (entra in casa) 


SCENA V 


PASQUA, LUC IETTA eTITTA-N AN E. 

pas. Avéu sentìo, Titta-N ane? 
tit . Ho sentìo; quel furbazzo de Marmottina m'averà 
querelào. Bisogna che me vaga a retirare. 
pas. E mio marìo? 
luc. E i mi fradeli? 

pas. Oh, poverette nu! Va là, va a la riva, va a vede, se 
ti li catti, vàli a avisare. M i anderò a cercare paron Vi- 
cenzo, e mio compare Dottore, anderò da la lustrissi¬ 
ma, anderò da sior Cavaliere. Poveretta mi! la mia ro¬ 
ba, el mio oro, la mia povera cà, la mia povera cà! 
(parte) 

SCENA VI 


LUCIETTA eTITTA-N AN E. 

tit. Vedéu, siora? Per causa vostra. 
luc. M ì? Còss'òggio fatto? Per causa mia? 
tit. Perché no gh'avé giudizio, perché sé una frasca. 
luc. Va in malora, strambazzo. 
tit. Anderò via bandìo, ti sarà contènta. 
luc. Bandìo ti anderà? Viéqua. Per còssa bandìo? 
tit. Ma se ho da andare, se i m'ha da bandire, M armot- 
tina lo vói mazzare. 
luc. Xèstu matto? 

tit. (a Lucietta minacciandola) E tì, e tì, ti me l'ha da 
pagare. 

luc. M ì? Che colpa n'òggio? 
tit. Vàrdeteda un desperào, vàrdete. 
luc. Oe, oe, vien el Comandadore. 
tit. Poveretto mi! presto, che no i me vede, che no i 
me fazze chiappare, (parte) 

luc. Can, sassin, el va via, el me manazza. Xélo questo 
el ben cheel me vuole? Mo, cheòmeni! Mo che zen- 
tei N o, no me véggio più maridare; più tosto me vég¬ 
gio andar a negare, (parte) 


SCENA VII 

IL COMANDADORE (esce di casa) e PARO N FORTUNATO. 

com. Mo, caro paron Fortunato, sé omo, savé còssa 
che xéste cosse. 

for. Mìa suso, no e so mai stao à suso. Cancelaìa, mai 
stao mi Cancelaìa. 

com. N o ghe sé mai sta in Cancelarìa? 

for. Sió no, sió no, so mai stao. 

com . U n'altra volta, no diré più cusì. 

for. E pe cèssa gh'ha a andà mia muggière? 

com. Per esami narse. 

for. Ecugnaeanca? 

com. Anca eie. 

for. Anca e putte ha andare? E putte, anca e putte? 
com . No vàie co so sorela maridada? Còssa gh'àle pau¬ 
ra? 

for. E pianze, e ha paura, no le vuò andare. 
com . Se no le gh'anderà, sarà pèzo per eie. M i ho fatto 
el mio débito. Farò la riferta, che sé citai, e penséghe 
vù. (parte) 

for. Bisogna andare, bisogna: bisogna andare, muggiè¬ 
re: muggière, méttite el ninzoètto, muggière. Cugnà 
0 rsetta, e ninzoètto. Cugnà Checca, e ninzoètto. (for¬ 
te verso la scena ) Bisogna andare, bisogna, bisogna 
andare. M aledio e baruffe, i baroni furbazzi. Via pèt- 
to, trighève, còssa féu? Donne, fèmene, maledìo, pèt- 
to. Vevégnio a petubare, ve végnio a petubare. (entra 
in casa) 


SCENA Vili 


Cancelleria. 

ISIDORO ePARON VICENZO. 

vie. La vede, lustrissimo, laxéunacòssadagnente. 
isi. Mi no ve digo che la sia una gran còssa. M a ghe xé 
l'indolenza, ghe xé la nomina dei testimoni, xé incoà 
el processo: la G iustizia ha d'aver el so logo. 

vie. Crédela mo, lustrissimo, che colò che xé vegnù a 
querelare, sia innocente? L'ha tratto anca elo de le 
pieràe. 

isi. Tanto mèggio. Co laformazion del processo rileve¬ 
remo la verità. 

vie. La diga, lustrissimo; no lasepoderavegiustare? 
isi. Ve dirò: se ghe fusse la pase de chi xé offeso, salve 
le spese del processo, la se poderave giustar. 
vie. Via, lustrissimo; la me cognosse, so qua mi, la me 
varda mi. 

isi. Ve dirò, paron Vicenzo. V'ho dito: che la se po- 
deràve giustar, perché fin adesso dal costituto dell'in¬ 
dolente no ghe xé gran cosse. M a no so quel che pos¬ 
sa dir i testimoni: e almanco ghe ne vói esaminar 
qualcheduno. Se no ghe sarà de le cosse de più; che 
no ghe sia ruze vecchie, che la baruffa no sia stada 
premeditada, che no ghe sia prepotenze, pregiudizi 
del terzo, o cosse da sta nature; mi anzi darò man a 
l'aggiustamento. M a mi per altro no vói arbitrar. Son 
Cogitor, e no son Cancelier, e ho da render conto al 
mio principal. El Cancelier xé a Venezia; da un mo¬ 
mento a l'altro el s'aspetta. El vederà el processetto; 
ghe parleré vù, ghe parlerò anca mi; a mi, utile no me 
ne vien, e no ghe ne véggio. Son galantomo, me inte¬ 
resso volentiera per tutti, se poderò farve del ben, ve 
farò del ben. 

vie. E la parla da quel signor che la xé: e mi so quel che 
averò da fare. 

isi. Per mi, vedigo, no vòggio gnénte. 
vie. Via, un pòsse, un bel pòsse, 
là, 0 hi fina un pésse, sì ben. Perché gh'ho la tola; ma 
anca a mi me piase far le mie regolette, 
vie. Oh! lo so, chesió Cogitare el xédebon gusto, sió 
Cogitare. 

isi. Cossa voléu far? Se laóra: bisogna anca devertirse. 
vie. E ghe piase i ninzoletti a sió Cogitare. 

isi. 0 rsù, bisogna che vada a spedir un omo. Sté qua. 
Se vien sta zente, diséghe che adesso torno. D iséghe a 
le donne, che le vegna a esaminarse, che no le gh'ab- 
bia paura, che son bon con tutti, e co le donne son 
una pasta de marzapan. (parte) 


SCENA IX 


VICENZO solo. 

vie. Sió sì, el xé un galantomo; ma in casa mia no'l ghe 
bàzzega. Da le mie donne no'l vien a far careghètta. 
Sti siori da la perucca, co nu altri pescaóri no i ghe sta 
ben. 0 h per diana! Vèie qua che le se vie a esaminare. 
Aveva paura che no le ghe volesse vegnire. Le gh'ha 
un omo con eie. Ah! sì, el xé paron Fortunato. Vegnì, 
vegnì, creature, che no gh'è nissùn. 


SCENA X 


PASQUA, LUCIETTA, LIBERA, ORSETTA, CHECCA, 
tutte in «ninzoletto», PARON FORTUNATO, ed il suddetto. 

che. Dovesèmio? 
ors. Doveandèmio? 

lib. 0 h poveretta mi! N o ghe so mai vegnùa in sto lió- 
go. 

for. (saluta paron Vie.) Parò Izènzo, siorìa, parò Izèn- 
zo. 

vie. (salutandolo) Paron Fortunato. 

luc. M e trema le gambe, me trema. 
pas. E mi? 0 h che spàsemo che me sènto! 
for. (a Vicenzo) Doexélo e sió Canceliere? 
vie. N ol ghe xé; el xé a Venezia el sior Canceliere. Ve 
vegnirà a esaminare el sió Cogitore. 
lib. (a Orsetta urtandola, facendo vedere che lo conosco¬ 
no molto ) (0 e, el C ogitore! ) 

ors. (a Checca urtandola e ridendo) (0 e, quel lustrissi¬ 
mo inspiritào.) 

pas. (a L ucietta con piacere ) (À stu sentìo? N e esaminerà 
el Cogitore). 

luc. (a Pasqua) (Oh! gh'ho da caro. Almanco lo co- 
gnossèmo.) 

pas. (a L ucietta ) (Sì, el xé bonazzo.) 
luc. (a Pasqua) (V'arecordéu che l'ha comprà da nù sie 
brazza de merlo da trenta soldi, e el ne l'ha paga tre li¬ 
re?) 


SCENA XI 

ISIDORO e detti. 


isi. Cossa féu qua. 

tutte le donne. Lustrissimo, lustrissimo, 
isi. Cossa voléu? Che ve esamina tutti in t'una volta? 

A ndé in sala, aspettò; ve chiamerò una a la volta. 
pas. Prima nù. 
luc. Primanù. 
ors. Sémo vegnùe prima nù. 
i si. MI no fazzo torso a nissùn: ve chiamerò per órdene, 
come che troverò i nomi scritti in processo. Checca 
xé la prima. Che Checca resta, e vu altre andéfore. 
pas. M o za, segùro; la xé zovenetta. (parte) 

luc. N o basta miga; bisogna esserefortunàe. (parte) 
isi. (da sé) (Gran donne! Levò! dir certo, le vói dir, se 
le credesse de dir la verità.) 
for. Andèmo fuòa, andèmo fuòa, andèmo. 
ors. Oe, sió Cogitore, no la ne tazza star qua tre ore, 
che gh'avèmo da fare, gh'avèmo. (parte) 

ISI Sì, sì, ve destrigherò presto. 
lib. (adIsidoro) Oe, ghe la raccomando, salo? El varda 
ben che la xé una povera innocente. 
isi. In sti loghi no ghexé pericolo de stecosse. 
lib. (da sé) (El xétanto ingalbanìo, che me fido puoco.) 
(parte) 


SCENA XII 


ISIDORO e CH ECCA, poi il CO MAN DADO RE. 

isi. Vegni qua, fia, sentévequa. (siede) 

che. Eh! sior no, stago ben in pie. 

isi. Sentéve, no ve véggio veder in pie. 

che. Q uel che la comanda, (siede) 

isi. Cossagh'avéu nome? 

che. G h'ho nome Checca. 

isi. EI cognome? 

che. Schiantìna. I 

SI. G h'avéu nissun soranòme? 

che. 0h giusto, soranòme! 

isi. No i vedisePuinetta? 

che. ( s'ingrugna) 0 h! certo, anca elo me vói minchio¬ 
nare. 

isi. Via se sé bella, sié anca bona. Respondéme. Savéu 
per còssa che sié chiamada qua a esaminarve? 
che. Sior sì, per una baruffa. 

isi. Contéme come che la xé stada. 
che. M ì no so gnente, che mi no ghegiera. Andavaa ca 
co mia sorela L ibera, e co mia sorela 0 rsetta, e co mio 
cugnà Fortunato; e ghe giera paron Toni, e Beppo 
Cospettoni, e Titta-N ane, che i ghe voleva dare a 
Tòffolo M armottina, e elo ghe trava de le pieràe. 
isf. Per cèssa mo ghe voléveli dar a Toffolo M armotti¬ 
na? 

che. Perché Titta-N ane fa l'amore co Lucietta Pan- 
chiana, e M armottina ghe xé andào a parlare, e el 
gh'ha pagào la zucca barucca. 
isi:* Ben; ho capìo, baste cusì. Q uanti anni gh'avéu? 
che. EI vuol saver anca i anni? 
isti Siorasì; tutti chi se esamina, ha da dir i so anni; e in 
fondo de l'esame se scrive i anni. E cusì, quanti ghe 
n'avéu? 

che. Oh! mi no meli scondo i mi anni. D i si sette fenìi. 
isi, Zuré d'aver dito la verità. 
che. Decèssa? 

isi. Zuré, che tutto quel che avé dito nel vostro esame, 
xé la verità. 

che. Sior sì; zuro che ho dito la verità. 

isi. EI vostro esamexéfinlo. 

che. Posso andar via donca? 

isti No, ferméveun pochette. Comestéu de morosi! 

che. 0 hi mi, no ghe n'ho morosi. 

isi. Nodisébusìe. 

che. Òggio dazurare? 

isi. N o, adesso no avé più da zurar; ma le busie no sta 
ben a dirle. Q uanti morosi gh'avéu? 
che. Oh mi! nissun me vuol, perchè son poveretta. 
isi. Voléu, che ve tazza aver una dota? 
che. Magàri! 

isi. Segh'avessi la dota, ve marideressi? 
che. M ì sì, lustrissimo, che me mariderìa. 
isi. G h'avéu nissun per le man? 

che. Chi vòrlo che gh'abbia? 

isi. Gh'avéu nissun che ve vaga a genio? 

che. EI me fa vergognare. 

isi. No vevergogné, semo soli; parlémecon libertà. 

che. Titta-Nane, se lo podesseavere, mi lo chioràve. 

isi. N o xélo el moroso de Lucietta? 

che. El lagh'halicenzia. 

isi. Seel l'ha licenziada, podemo veder, seel ve volesse. 
che. De quanto saràla la dota? 
isi. Decinquantaducati. 

che. Oh siorsì! Cento me ne dà mio cugnà. Altri cin¬ 
quanta me ne ho messi da banda col mio balon. M i 
credo che L ucietta no ghe ne daghe tanti. 
isi. Voléu che ghe tazza parlar a Titta-N ane? 
che. M agàri, lustrissimo! 
isi. Dove xélo? 
che. Elxéretirà. 
i si . D ove? 

che. G hel dirò in t'una recchia, che no vorìa che qual¬ 
cun me sentisse. (gli parla all'orecchia) 
isi. Ho inteso. Lo manderò a chiamar. G he parlerò mi, 
e lasséfar a mi. Andé, putta, andé, che no i diga.... se 
me capì ! (suona il campanello) 
che. Uh! caro lustrissimo benedetto 
com. La comandi. 
isi. ChevegnaOrsetta. 
com. Subito. 

isi. Vesaverò dir, vevegnirò a trovar. 
che. ( s'alza) I ustrìssimo, sì. (da sé) (M agàri, che ghe la 
tasse veder a L ucietta! magari ! ) 

SCENA XIII 


ORSETTA, e detti, poi il CO M AN D AD 0 RE. 

ors. (piano a Checca) (Tanto ti xé stada? Cèssa t'àlo 
esami nà?) 

che. (a Orsetta) (0 h sorela! Che bel esame che ho fat¬ 
to! Te conterò tutto), (parte) 
isi. Vegnì qua, sentéve. 
ors. Sior sì (siede con franchezza). 
isi. (da sé) (0 h la xé più franca, custia!) Cèssa gh'avéu 
nome ? 

ors. 0 rsetta Schiantina. 
i si. D etta? 

ors. Còss'è sto detta? 
isi. G h'avéu soranóme? 
ors. Che soranóme vòrlo chegh'abbia? 
i si. No vediseli de soranóme, M eggiotto? 
ors. I n veritàe, lustrissimo, che se no fusse dove che 
son, ghe voràve pettenare quela perucca. 
isi. 0 e! parlé con rispetto. 

ors. Cèssa xé sto M eggiotto? I meggiòtti a Chióza xé 
fatti col semolèi, e co la farina zala; e mi no son né za- 
la, né del color dei meggiòtti. 
isi. Via, no vescaldé, patrona, chequesto noxélogo da 
far ste scene. Respondéme a mi. Savéu la cause per la 
qual sé vegnùa a esaminarve? 
ors. Sior no. 

isi. Ve lo podéu immaginar? 
ors. Sior no. 

isi. Savéu gnente de una certa baruffa? 
ors. So, e no so. 
isi. Via, contéme quel che savé. 
ors. Che el m'interoga, che responderò, 

isi. (da sé) (Custia xé de quele, che fa deventar matti i 
poveri Cogitori). Cognosséu Tòffolo Zavatta? 
ors. Sior no. 
isi. Tòffolo M armottina? 
ors. Sior sì. 

isi. Savéu, che nissùn ghe volesse dar? 
ors. Mi no posso saver che intenzion chegh'abbia la 
zente. 

isi. (da sé) (0 h che dretta!) Avéu visto nissùn con de le 
armecontradeelo? 
ors. Sior sì. 
isi. Chigiérili? 
ors. N o m'arecordo. 
isi. Se i nominerò, ve i arecorderéu? 
ors. Se la i nominerà, ghe responderò. 
isi. (da sé) (Siéstu maladétta! La me vuol far star qua 
fin stasera). G he giéra T itta-N ane M oletto? 
ors. Sior sì. 

isi. G he giéra paron Toni Canestro? 
ors. Sior sì. 

isi. G he giéra Beppo Cospettoni? 
ors. Sior sì. 

isi. Brava, siora M eggiòtto 
ors. El diga: gh'àlo nissùn soranome, elo? 
isi. (scrivendo) Via, via, manco chiàccole. 
ors. Oh! ghe lo metterò mi: El sior Cogitoregiazzào. 
isi. Tòffolo M armottina àio tratto de le pieràe? 
ors. Sior sì, el ghe n'ha tratto, (da sé) (M agari in te la 
testa del Cogitore!) 
isi. Cèssadiséu? 

ors. G nente, parlo da mia posta. N o posso gnanca par¬ 
lare? 

i si. P er còssa xé nato sta contesa? 
ors. Còssa vòrlo che sappia? 
isi. (da sé) (0 h, son debòtto stuffo!) Savéu gnente, che 
Titta-N ane gh'avesse zelusìa de Tòffolo M armottina? 

ors. Sior si; per Lucietta Panchiana. 
isi. Savéu gnente, cheTitta-N aneabbia licenzià Luciet¬ 
ta Panchiana? 

ors. Sior sì; ho sentìo a dir, che el la gh'ha licenzià. 
isi, (da sé) (Checca ha dito la verità. Vederò de targhe 
sto ben). Oh! via, debòtto sédestrigada. Quanti anni 
gh'avéu? 

ors. Oh ca de dia! anca i anni el vuol savere? 
isi. Siorasì, anca i anni. 
ors. EI li ha da scrivere? 
isi. I ho da scrìver! 
ors. Ben; che el scriva disnove. 
isi. ( scrive ) Zuré, d'aver dito la verità. 
ors. Hodazurare? 
isi. Zuré d'aver dito la verità. 
ors. G he dirò: có ho da zurare, veramente ghe n'ho 
ventiquattro. 

isi. Mi no vedigo che zuré de i anni, chea vu altre don¬ 
ne sto zuramento noi se pòi dar. Ve digo, che zuré, 
che quel che avé dito in te l'esame, xé la verità. 
ors. Oh, sior sì, zuro. 
i si. (suona il campanello). 
com. Chivòrla? 
isi. Donna Libera. 
com. La servo, (parte) 

ors. (da se') (Varé. Anca i anni se gh'ha da dire!) (s'al¬ 
za) 


SCENA XIV 

DONNA LIBERA e detti, poi il CO M AN DADO RE. 
UB. (adOrsetta) (T'àstu destrigà?) 

ors. (a Libera ) (Oe, sent). Anca i anni che se gh'ha, el 
vuoi savére), 
lib. (Bùrlistu?) 

ors. (aLibera)( E bisognazurare). (parte) 
lib. (da sé) (Varé che sughi! s'ha da dire i so anni, e 
s'ha da zurare? So ben quel che farò mi. 0 h! i mìi an¬ 
ni no i véggio dire, e no vòggio zurare). 
isi. 0 via, vegnì qua, sentéve. 
lib. (non risponde). 

isi. 0 e, digo, vegnì qua, sentéve. (facendole cenno che si 
sieda) 

lib. (va a sedere). 

isi. Chiséu? 

lib. (non risponde). 

isi. ( urtandola) Respondé, chi séu. 

lib. Sior? 

isi. Chiséu? 

lib. Cèssa dixela? 

isi. (forte) Séu sorda? 

lib. G he sento puoco. 

isi. (da sé) (Stago frésco). Cèssa gh'avéu nome? 
lib. Piase? 
isi. EI vostro nome. 
lib. La diga un poco più forte. 
isi. Eh! che no vòggio deventar matto, (suona il campa¬ 
nello) 

com. La comandi. 

isi. Che vegnadentro quel'omo. 

com. Subito, (tarte) 

isi. (aLibera) Andé a bon viazo. 

lib. Sior? 

isi. (spingendola perché se ne vada) A ndé via de qua. 
lib. (da sé) (0 h! l'ho scapolada pulito. I fatti mi, no 
ghe li vòggio dire). 

SCENA XV 


ISIDORO, poi PARON FORTUNATO, poi il 
COMANDADORE. 

isi. Sto mistier xé belo, civil, decoroso, anca utile; ma 
de le volte le xé cosse da deventar matti. 
for. Tìssimo sió Cogitare, tìssimo. 
isi. Chiséu? 
for. FotunatoAìchio. 

isi. Parlé schietto, se volé che v'intenda. Capisso per 
discrezioni paron Fortunato Cavicchio. Savéu per 
cossa che sié cita a esaminarve? 
for. Siósì, sió. 

isi, Viadonca: diséper còssachesévegnù? 
for. So egnù, perché me ha dito e Comandadore. 
isi. Bela da galantomo! So anca mi che sé vegnù, per¬ 
ché ve l'ha dito el Comandador. Savéu gnente de una 
certa baruffa? 
for. Siósì, sió. 

isi. Via diséme, come che la xé stada. 
for. L'ha a saére, che ancùo so egnù da mare, e so 
rivào a igo co a tafana; e xé egnùo mia muggière, e a 
cugnà 0 setta, e a cugnà C hecca. 
isi. Se no parlé più schiètto, mi no ve capisso. 
for. Sió sì, sió. Andando a cà co mia muggière, e co 
mia cugnà, ho isto parò Toni, ho isto, e bare Beppe 
ho isto, e Titta-N ane M oetto, eTòffolo Maottina. E 
parò Toni: tiffe, a spade; e Beppe: a/da, a/da, o otello; 
e M aottina: tuffe, tuffe, pieràe; è egnùo Titta-N ane, è 
egnùo Titta-N ane: lago, lago, co paosso, lago. Tia, 
mole, baaca. M aottina è cacào, e mi no so altro, m'ala 
capìo? 

isi. G nanca una parola. 

for. M i pao chiozotto, utìssimo. De che paese xéla, 
utissimo? 

isi. Mi son Veneziani ma no ve capisso una maledetta. 
for. Omàndelaetoneadìe? 
isi. Cèssa? 

for. Comandela e tonea dire? A dire? A dire? 

isi. Va in malora, va in malora, va in malora! 

for. (partendo) Tìssimo. 

isi. Papagà maledetto! 

for. (allontanandosi) Tìssimo. 

isi. Seel fusseun processo de premura, poveretto mi! 

for. (sullaporta) Sió Cogitore, tìssimo. (parte) 

isi. El diavolo che te porta, (suonai! campanello) 

com. Son a servirla. 

isi. Licenzié quele donne, mandéle via; che le vaga via, 
che no vói sentir altro. 
com. Subito, (parte) 


SCENA XVI 


ISIDORO, poi PASQUA e LUCIETTA, poi il 
COMANDADORE. 

isi. Bisogna dar in impazienze per forza. 
pas. (con calore) Per cèssa ne màndelo via? 
luc. Per cèssa no ne vórlo esaminare? 
isi. Perché son stuffo. 
pas. Sì, si, carétta, savèmo tutto. 
luc. L'ha sentìo quele che gh’ha premèsto, e nu altre 
sèmo scoazze. 
isi. Lafenìmio? 

luc. Puinettael l’hategnùa più d'un'ora. 
pas. E M eggiotto quanto ghexéla stada? 
luc. Ma nù anderemo da chi s'ha d'andare. 
pas. E se faremo fare giustizia, 
isi. N o savé gnente. Sentì. 
pas. Cèssa voràvelo dire? 
luc. Còssa nevoràvelo infenocchiare? 
isi. Vu altre sé parte interessada, no podé servir per te¬ 
stimonio. 

luc. N o xé vero gnente, no xé vero gnente. N o semo 
interessa, no xé vero gnente. 
pas. E anca nù volèmo testimoniare, 
isi. Fenìla una volta. 
pas. E sefarèmo sentire. 
luc. E saverèmo parlare, 
isi, Siéu maledette! 
com. Lustrissimo. 
isi. Còssagh'é? 

com. Xévegnù el lustrissimo sior Cancelier. (parte) 
pas. Oh! giusto elo. 
luc. Anderemo da elo. 

isi. Andé dove diavolo che volé. Bestie, diavoli, sata¬ 
nassi! (parte) 

pas. M are de diana! che ghe la faremo tegnire! (parte) 
luc. Viva cocchietto! che ghe la faremo portare! (par¬ 
te) 

ATTO TERZO 


SCENA I 


Strada con casa, come nelle altre scene. 

BEPPO, solo. 

N o m'importa; che i me chiappe, se i me vo' chiappare. 
A riderò in presón: no m'importa gnente; ma mi retirà no 
ghe vòggio più stare. N o muoro contento, se a Orsetta 
no ghe dago una slèpa. E a M armottina ghe vòggio tag- 
giare una rècchia, se credesse d'andare in galìa, se cre¬ 
desse. La porta xé sera de custìe, xé sera anca da mi, xé 
sera. L ucietta, e mia cugnà le sarà andàe a parlare per mi 
e per mio fradelo Toni; e custìe le sarà andàe a parlare 
per M armottina. Sento zènte, sento. M e pare sèmpre 
d'aver i zaffi a la schina. Zitto, che vie 0 rsetta. Vie, vié, 
chete vòggio giustare. 


SCENA II 


LIBERA, ORSETTA eCH ECCA col ninzoletto sulle spalle, 
e detto 

lib. ( amorosamente ) Beppo! 
ors. E I mio caro Beppo! 
bep. I n malora, ìa! 
ors. Con chi la gh'àstu? 
lib. A chi in malora? 

bep. I n malora quante che sé. 
che. (a Beppo) Vaghe ti in malórzega. 
ors. (a Checca ) Tasi. (a Beppo) Cèssa t'avèmio fatto? 
bep. Ti sarà contenta, anelerò in presón; ma avanti ch'a 
ghe vaghe... 

ors. N o, no t'indubitare. N o sarà gnente. 
lib. Paron Vicenzo l'ha dito cusì, ch'a no se sterno a 
travaggiare, che la còssa sarà giustà. 
che. E po gh'avèmo per nu el Cogitore. 
ors. Se può savere con chi ti la gh'ha almanco? 
bep. Con tì la gh'ho. 
ors. Comi? 
bep. Sì, conti. 
ors. Còssat'òggio fatto? 

bep. Còssa te vàstu a impazzare co M armottina? Per¬ 
ché ghe pàrlistu? Per cossa te viénlo a cattare? 
ors. Mi? 
bep. Tì. 

ors. Chi te l'ha dito? 
bep. M ia cugnà, e mia sorela me l'ha dito 
ors. Busiàre! 
lib. Busiàre! 
che. 0 h, che busiàre! 
ors. EI xévegnù a parlare con Checca. 
lib. E po el xé andao a sentarse da to sorela. 
ors. E el gh'ha pagào la zucca. 
che. Basta dire, cheTitta-N ane ha licenziào Lucietta. 
bep. L'ha licenzià mia sorela? Per còssa? 
che. Per amore de M armottina 
ors. E mi còssa gh'òggio da intrare? 
bep. (aOrsetta) M armottina no xé vegnù a parlare co 
tì? L'ha parlao co Lucietta? Titta-N ane l'ha licenzià? 
ors. Sì, can, no ti me credi, balon? N o ti credi a la to 
povera 0 rsetta, che te voi tanto ben; che ho fatto tan¬ 
ti pianti per tì; che medisconisso per cause toe? 
bep. Còssa donca me vienle a dire quele pettazze? 

lib. Per scaregarseele, lenecàreganù. 
che. N ù no ghe femo gnente, e eie le ne vuol male. 
bep. (in aria minacciosa) Che le vègna a cà, che le vè- 
gna! 

ors. Zitto che lexé qua. 
lib. Tasé. 

che. No ghediségnente. 


SCENA III 


PASQUA eLUCIETTA col ninzoletto sulle spalle, e detti. 

luc. (a Beppo) Còss'è? 

pas. (a Beppo) Còssafàstu qua? 

bep. ( Con sdegno) Còssa meséu vegnùe a dire? 

luc. Senti. 

pas. Vie qua, senti. 

bep. Còssa v'andéu a inventare?... 

luc. ( con affanno) Mo vie qua, presto! 

pas. Presto, poveretto tì! 

bep. Còss'è? Còssa gh'é da niovo? (s'accosta e lo pren¬ 
dono in mezzo) 
luc. Vavia. 

pas. Vàte a retirare, (intanto le altre due donne si cava¬ 
no i ninzoletti) 

bep. Mo se le m'ha dito, che no xé gnente. 
luc. No te fidare. 
pas. Lete voi sassinare. 

luc. Sèmo stae a Palazzo, e nù no i n'ha gnanca volèsto 
ascoltare. 

pas. E le i le gh'ha ricevèste, e nu altre i n'ha cazzào via. 
luc. E 0 rsetta xé stada drento più de un'ora col Cogi- 
tore. 

pas. Ti xé processà! 
luc. Ti xé in cattura. 
pas. Vàte a retirare. 

bep. (a Orsetta) Comuòdo? A sta via se sassina i òme- 
ni? 

ors. Còss'èstà? 

bep. Tegnirme qua per tarme precipitare? 

ors. Chi l'ha dito? 

luc. L'ho dito mi, l'ho dito. 

pas. E savèmo tutto, savèmo. 

luc. (a Beppo) Va via. 

pas. (a Beppo) Va via. 

bep. (a Orsetta) Vago via... ma me l'avere da pagare. 


SCENA IV 

PARON TONI, e detti. 


pas. Mario! 

luc. Fradelo! 

pas. Andévia. 

luc. No ve lasse trovare. 

ton . Tasétasé, non abbié paura, tasé. Xé vegnùo a tro- 
varme paron V icenzo, e el m'ha dito, che l'ha parla co 
sior Canceliere, che tutto xé accomodao, che se può 
caminare. 
ors. Sentìu? 
lib. Ve l'avèmio dito? 
che. Sèmio nù lebusiàre? 
ors. Sèmio nù, che ve vói sassinare? 
bep. (a Pasqua e Lucietta) Cèssa v'insuniéu? Cèssa 
v'andéu a inventare? 

SCENA V 


PARON VICENZO, edetti. 

ors. Vélo qua paron Vicenzo. N o xé giusta tutto, pa- 
ron Vicenzo? 

vie. N o xé giusta gnente. 
ors. Come, no xé giusta gnente? 
vie. N o gh'è caso che quel musso ustinà de M armotti- 
na vòggia dar la pase; e senza la pase no se puoi giu- 
stare. 

pas. 0 e, sentì u? 
luc. N o ve róggio dito? 
pas. N o ghe credè gnente. 
luc. N o xégiustà gnente. 
pas. No ve fidé a camminare. 
luc. Andéve subito a retirare. 


SCENA VI 


TUTA-NANE,edetti. 

pas. Oh! Titta-Nane, còssaféu qua? 
tit. Fazzo quelo che vòggio, fazzo. 
pas. (da sé) (0 hi no la ghe xé gnanca passà). 
luc. (aTitta) N o gh'avé paura dei zaffi? 
tu. (a Lucietta con sdegno) N o gh’ho paura de gnente. 
(a paron Vicenzo ) So stào dal Cogitore; el m’ha 
mandào a chiamare; e el m'ha dito, che camine quan¬ 
to che vòggio, e che no staghe più a bacilare. 
ors. (a Lucietta) Parlé mo adesso se gh'avé fià da parla- 

re. N o ve róggio dito, che gh'avemo per nù el Cogita¬ 
re? 


SCENA VII 


COMANDADOR, e detti. 

com . Paron Toni Canestro, Beppo Cospettoni, eTitta- 
N ane M oletto, vegnì subito a Palazzo con mi da sior 
Cancelier. 

pas. Oh poveretta mi! 

luc. Semo sassinài! 

pas. (aOrsetta) Che fondamento ghe xé in te le vostre 
parole? 

luc. (aOrsetta) De cèssa ve podéu fidare de quel pan- 
chiana de Cogitare? 


SCENA Vili 


ISIDORO, e detti. 

luc. (vedendo Isidoro) (Uh!) 

isi. Chi è, che me favorisse? 

ors. (accennando Lucietta! Véla là, lustrissimo. Mi no 
so gnente. 

luc. Cèssa vòrli da i nostri òmeni? Cèssa ghe vòrli fa¬ 
re? 

isi. G nente; che i vegna con mi, e che no i gh'abbia 
paura de gnente. Son galantomo. M e son impegna de 
giustarla, e sior Cancelier se remette in mi. Andé, pa- 

ron V icenzo, andé a cercar M armottina, e fé de tutto 
per menarlo da mi; e se noi vói vegnir per amor, disé¬ 
ghe, che lo farò vegnir mi per forza. 

VIC Si or sì; so qua co se tratta de far del ben. V ago su¬ 
bito. Beppo, paron Toni, vegnì co mi che v'ho da par¬ 
lare. 

ton . So co vù, compare. Co so co vù, so seguro. (parte) 
tit. (da sé) (0 e, mi no me slontàno dal Cogitare). 
bep. 0 rsetta, a revèderse. 
ors. (a Beppo) Xèstu in còlerà? 
bep. Via, che cade? A monte, a monte. Se parlerèmo. 
(parte con paron T oni e paron Vicenzo) 


SCENA IX 


ISIDORO, CHECCA, LU CI ETTA, PASQUA eTITTA-N AN E 
(più ORSETTA e LIBERA), 

che. (aIsidoro, piano) (Ladiga, lustrissimo?) 

isi. (a Checca, piano) (Còss'è, fia?) 

che. (Gh'àlo parla?) 

isi. (G h'ho parla). 

che. (Còssàio dito?) 

isi. (Per dirvela, no'l m'ha dito né sì, né no. Marne par 
che i dusento ducati no ghe despiasa). 
che. (M e raccomando). 
isi. (Lasséfar a mi). Via andémo, Titta-N ane. 
tu. (in atto di partire) So qua con eia. 
luc. (a Titta) G nanca, patron? G nanca un strazzo de 
saludo? 

pas. (a Titta) Che creanza gh'avéu? 
tit. (con disprezzo) Patròne. 
isi. (aTitta) Via, saludéChecchina. 

tit. ( con buona grazia) Bela putta, ve saludo. ( Lucietta 
smania) 

che. Siorìa,Titta-Nane. 

tit. (da sé) (G h'ho gusto, che la magna l'agio Lucietta, 
gh'ho gusto; me véggio refare), (parte) 
isi. (da sé) (Anca questo per mi xé un divertimento). 
(parte) 


SCENA X 


LUCIETTA, ORSETTA, CH ECCA, PASQUA e LIBERA. 

luc. (a Pasqua) (Avéu sentìo cèssa che el gh'ha dito? 
Bela putta el gh'ha dito). 

pas. (a L ucietta) (M o via cèssa vùstu andar a pensare?) 
luc. (caricandola forte, che sentano) E eia? Siorìa Titta- 
Nane, siorìa Titta-N ane. 
che. Coss'è, siora, me burléu? 
ors. Dighe, che la se varda eia. 

I. IB. Che la gh'ha el so bel davardare. 
luc. Mi? Oh! de mi ghe xé puoco da dire: che cattive 
azion mi no ghe ne so fare. 

pas. (a Lucietta) Via, tasi, no te n'impazzare. N o sàstu, 
chi lexé? Tasi. 
che. Cèssasèmio? 
ors. (a Libera) Cèssa voressi dire? 
lib. (aOrsetta) Via; chi ha più giudizio, el doperà. 
luc. 0h la savia Sibila! Le putte, che gh'ha giudizio, 
parona, le lassa star i novizzi, e no le va a robare i mo¬ 
rosi. 

ors. A vù cossa ve robèmio? 
luc. Titta-N ane xé mio novizzo. 
che. Titta-N ane v'ha licenzià. 

pas. N o xé vero gnente. 

lib. Tutta la contrà l'ha sentìo. 

pas. Via, che sé una pettegola. 

ors. Tasé là, donna stramba. 

luc. Sentì, che sbrenà! 

lib. (con ironia e collera) Sentì, che bela putta! 

luc. M àggio deto sorela. 

che. N o ti xégnanca degna de minzonarme. 

luc. Povera spòrca! 

ors. Come pàrlistu! (s'avanzano in zuffa). 
pas. Voléu ziogare, che ve petuffo? 
lib. Chi? 

ors. Mare de diana! che te sflazelo, vara. 

luc. 0 h, chegiandussa! 

ors. (leda sul fa mano) Parla ben, parla. 

luc. (alza le mani per dare) 0 e! 

lib. (spingendo Pasqua) Tìrete in là, oe! 

pas. (spingendo Libera) Còss'è sto spenze? 

o rs. 0 e, oe! (si mette a dare, e tutte si danno, gridando) 

tutte. Oe, oe! 


SCENA XI 


PARON FORTUNATO, e dette. 

for. Fermève, fermève, donne, donne, fermève. (le 
donne seguono a darsi, gridando sempre. Fortunato in 
mezzo, finché gli riesce di separarle, e caccia le sue in 
casa). 

lib. Ti gh’ha rason. (entra) 
che. Ti me l'ha da pagare, (entra) 
ors. Te vói cavare la petta, vara, (entra) 

pas. M aledetta! Se no me fava male a sto brazzo, te vo¬ 
leva colegare per terra, (entra) 
luc. E vù, savé, sior Carogno, se no ghe faré far gindi- 
zio a culle, ve tram su la testa un de quei pittèri, che 
spuzza, (entra) 

for. Andé là, puh! maledìe! donne, donne, sempre 
baùffe, sempre chià. D ise bè e proverbio: donna dan¬ 
no: donna malanno, malanno, danno, malanno, (entra 
in casa). 


SCENA XII 


Camera in una casa particolare. 

ISIDORO eTITTA-N AN E. 

isi. Vegnì co mi, non abbié suggizion, qua no semo a 
Palazzo, qua no semo in Cancelaria. Semo in casa de 
un galantuomo, de un Venezian, che vien a Chioza do 
volte a l'anno, e co noi ghe xé elo, el me lassa le chia¬ 
ve a mi; e adesso de sta casa son paron mi, e qua s'ha 
da far sta pase, e s'ha da giustar tutti i pettegolezzi, 
perché mi son amigo d'i amici, e a vu altri Chiozotti 
ve vòggio ben. 

tit. Pe so grazia, sió Cogitare, 
isi. Vegnì qua, zà che semo soli... 
tu. Dovexéli sti altri? 

isi. Paron Vicenzo xé andà a cercar M armottina, e el 
vegnirà qua, che zà el sa dove che l'ha da vegnir. Pa¬ 
ron Toni l'ho mandà da mi in Cancelaria a chiamar el 
mio servitor, perchè vói che sigilemo sta pase con un 
pèr de fiaschetti. E Beppo, co v'ho da dir la verità, el 
xéandà a chiamar donna Libera e paron Fortunato. 
tit. E se M armottina no volesse vegnire? 

isi. Se noi vorà vegnir, lo farò porter. 0 rsù zà che se¬ 
nio soli, respondéme a tòn sul proposito, che v'ho 
parla. Checchina ve piasela? La voléu? 
tit. Co gh'ho da dire la giusta veritàe, la me piase puo- 
co, e fazzo conto de no la volere. 
isi. Come! N o m'avé miga dito cusì stamattina. 
tu. Còssa gh'òggio dito? 

isi. M 'avé dito: no so, son mézo impegna. M 'ave do¬ 
mandò, còssa la gh'ha de dote. M ì v'ho anca dito, che 
la gh'aveva dusento e passa ducati. M 'ha parso, che la 
dote ve còmoda; mtha parve, che la putta ve piàsa. 
Còssa me scambiéu adesso le carte in man? 
tit. Lustrissimo, mi no ghe scambio gnente, lustrissi¬ 
mo. La abbia da saére, che a Lucietta, lustrissimo, xé 
do anni, che ghe fazzo l'amore, e me son instizzào, e 
ho fatto quel che ho fatto per zelusìa, e per amore, e 
la gh'ho licenzia. M a la gh'abbia da satre, lustrissimo, 
che a Lucietta ghe véggio ben, ghe vòggio; e co un 
omo xé instizzào, noi sa quelo ch'a se dighe. Stamatti¬ 
na Lucietta l'averàve mazzà, e zà un puoco gh'ho 
volèsto dare martelo; ma co ghe pènso, mare de dia¬ 
na! lustrissimo, no la posso lassare; e ghe vòggio ben, 
ghe vòggio. La m'ha affrontào; la gh’ho licenziò: ma 
meschioppa el cuor. 

isi. Oh bela da galantuomo! E mi ho mandò a chiamar 
donna Libera, e paron Fortunato, per parlarghe de 
sto negozio, edomandargheChecca per vu. 
tit. (Con dispiacere ) G razie, lustrissimo. 
isi. No lavolédonca? 
tit. (come sopra). G razie a la so bontàe. 
isi. Si? o no? 

tit. Co bo respetto: mi no. lustrissimo. 
isi. Andéve a far squartar, che no me n'importa. 
tit. Comuòdo pàrlela, lustrissimo? So pover'omo, so 
un povero pescaóre; ma so galantomo, lustrissimo. 

isi. Me despiase, perché gh'averave gusto de maridar 
quela putta. 

tit. Lustrissimo, la me compatissa, se no ghe tasse af¬ 
fronto, ghe voràve dire do parole, ghe voràve dire, 
isi. Disé pur: còssa mo voressi dir? 
tit. Caro lustrissimo, la prego, no la se n'abbia per ma¬ 
le. 

isi. N o, no me n'averò per mal. (da sé) (Son curioso de 
sentir, còssa che el gh'ha in testa de dirme.) 
tit. Mi parlo co tutto e respetto. Baso dove che zappa 
e sió Cogitare; ma se m'avesse da maridare, no vorìa 
che un lustrissimo gh'avesse tanta premura per mia 
muggièr. 

isi. Oh che caro Titta-Nane! Ti me fa da rider, da ga- 
lantomo. Per cossa crédistu che gh'abbia sta premura 
per quela putta? 

tit. (ironico) Che cade? Affin de ben, affin de ben, che 
cade? 

isi. Son un zóvene onesto, e non son capace... 
tit. Eh via, che cade? 
isi. (dasé) (Oh chegaliotto!) 


SCENA XIII 


PARON VICENZO edetti, poi TOFFOLO. 

vie. So qua, lustrissimo. Finalmente l'ho persuaso ave- 
gnire. 

isi. Dov'elo? 

vie. EI xédefuora; cheta chiame? 

isi. Chiamélo. 

vie. Tòffolo, vegni a nù. 

tof. So qua, pare, (a Isidoro salutandolo) Tissimo. 

isi. Vien avanti. 

tof. (salutandolo ancora) Lustrissimo sió Cogitare. 
isi. Dime un poco, per cèssa no vùstu afar la pase a 
quei tre òmeni, coi quali ti ha avù stamattina quela 
contesa? 

tof. Perché, lustrissimo, i me vuol amazzare. 
isi. Co i te domanda la pase, no i te vuol mazzar. 
tof. I xégaliotti, lustrissimo. 
tit . (a Toffolo, minacciandolo, acciò parli con rispetto) 
0 là, olà. 

isi. (aTitta) Q uietéve. E ti parla ben, o te farò andar in 
t'un camerotto. 

tof. Q uel che la comanda, lustrissimo. 
isi. Sàstu che per le pieràe cheti ha tratto, ti meriti an¬ 
ca ti d'esser processà; e che, stante la malizia, co la 
qual ti xé vegnù a querelar, ti sarà condannà in te le 
spese? 

tof. Mi so pover'omo, lustrissimo; mi no posso spèn¬ 
dere. (a Vicenzo e Titta) Vegni qua, mazzème; so po¬ 
ver'omo, mazzème. 

isi. (dasé) (Costa el par semplice; ma el gh'ha un fondo 
de malizia de casa del diavolo.) 
vie. Daghe la pase, e laxéfenìa. 
tof. Véggio essere seguro de la mia vita. 
isi. Ben, e mi te farò assicurar. Titta-N ane, me déu pa¬ 
role a mi de no molestarlo? 

tit. Mi sì, lustrissimo. Basta che el lassa stare Lucietta, 
e che noi bàzzega per quele contràe. 
tof. M i, fradelo, Lucietta non la gh'ho gnanca in men¬ 
te, e no ziro colà per eia, no ziro. 
isi. Per chi ziristu cionca? 
tof. Lustrissimo, anca mi so da maridare. 
isi. M o via, di' suso. Chi gh'àstu da quele bande? 
tof. Lustrissimo... 
vie. Orsetta? 
tof. Made! 

isi. Checcafursi? 

tof. (ridendo) Ah, ah! bravo lustrissimo, bravo. 

TIT Ti xé un busiaro! 
tof. Per cèssa busiaro? 

tit. Perché Checca m'ha dito, e donna Libera, eO rset- 
ta m'ha dito, che ti t'ha sentào da Lucietta, e che ti 
gh'ha pagào da marenda. 
tof. Per fare despetto l'ho fatto. 
tit. A chi? 

i si. (a Titta) Quietéve. Distu dasséno, cheti ghe vói 
ben a Checca? 
tof. M i sì, da putto, 
isi. Latoréssistu per muggièr? 
tof. Mare de diana, se la chioràve! 
isi. E eia mo, te voràla? 

TOF Vara, chiòe! Per cèssa no m'averàvela da volere? 
La m'ha dito de le parole, l'ha m'ha dito, che no le 
posso mo gnanca dire. So sorela m'ha descazzào, da 
resto... e co metto peota a Vigo, la poderò mantegni- 
re. 

isi. (da sé) (M o el saràve giusto a proposito per Chec- 
china) 


SCENA XIV 


PARON TONI,un Servitore con fiaschi, e detti. 

ton . X é qua el servitor, lustrissimo, 
isfa Bravo! M etti zoso quei fiaschi, e va de là in cusina e 
varda in quel armeretto, che gh'é dei gotti, (servitore 
parte) 

ton. (Com'èla, paron Vicenzo?) 

vie. (Ben, ben. S'ha scoverto de le cosse... A nderà tutto 
ben.) 

is|, Tòffolo, alegramente, che vói che temo sto matri¬ 
monio. 

tof. M agari, lustrissimo! 
ton. 0 là, Toffolo, con chi? 
isi. Con Checchina. 

ton . E mio fradelo Beppo sposerà 0 rsetta. 
ist. Bravi! E Titta-N anesposerà Lucietta. 
tit. Se la vegnirà co le bone, può essere che mi la spo¬ 
se. 

isi. A monte tutto. N o gh'ha da esser puntigli. Avemo 
da far ste nozze, e vegnì qua tutti, e sposéve qua. P ro- 
vederò mi i confetti, e ceneremo e faremo un festin, e 
staremo aiegri. 
tof. Parò Toni, aliègri. 
ton. Aliègri, parò Vicenzo. 
vie. Aliègri. 

isi. Via, Titta-N ane, anca vu aliègri! 

tit. So qua, so qua, no me cavo. 

isi. Via, fépase. 

tof. Pase. ( abbraccia Torti) 

ton. Pase. (abbraccia Toffolo) 

tof. A mi go. ( abbracci a T i tta) 

tit. A mìgo. ( abbraccia Toffolo ) 

tof. Parò Vicènzo. ( abbraccia Vicenzo). 

vie. Amici, amici. 

SCENA XV 


BEPPO edetti. 

tof. (salta ed abbraccia Betio) Amigo, pase, parente, 
amico. 

bep. Férmete. (aToni) Oh che strepiti! Oh chesussuri! 

Fradelo, no ve posso fenir de dire, 
i si. Coss'éstà? 

bep. (parla delle donne) Le ha criao, le s'ha dao, le stha 
petuffao. 
isi. Chi? 

bep. M ia cugnà Pasqua, Lucietta, donna Libera, Chec¬ 
ca, 0 rsetta. So andao per andare, come che m'ha dito 
e sió Cogitore. Noie m'ha voleste in cà, no le m'ha 
voleste. 0 rsetta m'ha serao el balcon in te'l muso. Lu¬ 
cietta no vói più Titta-N ane. Le cria, che les'averze; e 
ho paura che le se voggia tornar a dare. 
tit. Sangue de diana! Com'èla? Sangue de diana! (par¬ 
te) 

tof. Voggio andar a defendere mia muggière. (parte) 
bep. Se daremo, se daremo, faremo custion, se daremo. 
(parte) 

vie. Fermève, fermève, no sté a precipitare, (parte) 
tof. Chei lassa stare Checca, oe! chei lassa stare, (par¬ 
te) 

isi. Siéu maledetti, siéu maledetti, siéu maledetti! (par¬ 
te) 

SCENA XVI 


Strada con casa, come altre volte. 

LUCIETTA eORSETTA alla finestra delle loro casa. DONNA 
PASQ UÀ di dentro. 

luc. Còss'è? N o ti vói più mio fradelo? N o ti xé gnan- 
ca degna d'averlo. 

ors. Oh! ghe vuol puoco a trovare de meggio. 
luc. Chi troverastu? 
ors. Rulo. 

luc. G he mancheràve puoco, che no te tasse la rima. 

ors. No sesalo, cheti xé una sboccà? 

luc. Sì sefusse co fa tì. 

ors. Tasi se, che son una putta da ben. 

luc. Se tale ti fussi, tale ti operaressi. 

ors. Viasussurante. 

luc. Cattabaruffe. 

pas. (di dentro chiamandola forte) Lucietta, vien dren- 
to, Lucietta. 

luc. Tì gh'anderà, via, ve', de sta contrà 
ors. Chi? 
luc. Ti. 

pas. (di dentro) Lucietta. 

ors. Chiò, vara, (si batterei gomito) 

luc. Va al turo, (si ritira) 

ors. Povera spòrca! Con chi crédistu aver da fare? M i 
sì, chememariderò; matì? N o ti troverà nissun chete 
vòggia. Uh! quel povero desgrazià chete voleva, el 
stava fresco; el giera conzà co le ceolette. N o'I te voi 
più, ve'. Titta-N ane, no, ve', no'l te vói più, ve'. 
luc. ( torna al balcone). M ì no me n'importa, che anca 
se el me volesse, mi no lo vòggio. 
ors. La volpe no vuol cerièse. 
luc. Sì, sì, el sposerà quela sporca deto sorela. 

ors. 0 e, parla ben 

pas. (di dentro) Lucietta. 

luc, A mi, se ghe ne véggio, no me n'amanca. 

ors. Eh! lo so, cheti gh'hael protettore. 

luc. Tasi sa, che te farò desdire. 

pas. (di dentro) Lucietta, Lucietta. 

ors. (burlandosi di L ucietta) 0 h che paura! 

luc. Te farò vegnire l'angóssa. 

ors. M aramèo, squaquarà, maramèo. 

luc. Vago via, perché no me degno, (si ritira) 

ors. Va via, va via, no te far smattare, (si ritira) 

luc. ( torna chiamandola col suo sopranome ) M eggiòtto. 

ors. (toma e fa io stesso) Panchiana. 

luc. Tuffe. (si ritira) 

ors. M alagrazia. (si ritira) 

luc. (torna, e le dice con ironia e disprezzo) M o che be¬ 
la zòggia! 

ors. ( torna e le dice con ironia e disprezzo) M o che boc- 
coletto da riòsa! 


SCENA XVII 


TITTA-N AN E, poi TONI e RE P PO, e detti. 

tit. (a Lucietta) Còss'è? cèssa àstu dito dei fatti mìi? 
luc. Va in malora. Vaa parlarecon Checca, (parte) 
ors. (a Titta) No ghetendé, che la xé una matta. 
ton. ( aOrsetta) Chemuodo xé questo de strapazzare? 
ors. (a Toni) Via, che sé tutta zente cattiva. 
bep. 0 rsetta, 0 rsetta? 
ors. Vatte a far squartare, (parte) 
ton . (a Titta) E tì no stare più a vegnire per casa, che 
no te véggio. 

bep. (a Titta) E no bazzegare qua oltra, che no te volè- 
mo. 

tu. G iusto, mo per questo, mo ghe véggio vegnire. 
bep. Se a M armottina ghe l'ho promettue, a tì, mare de 
diana, te le darò, vara. ( entra in casa). 
tit. (fa un atto di disprezzo) C hiò sto canelào. 
ton . I n tartana da mi no ghe stare a vegnire; provédite 
de paron, che mi me provederò de omo. (entra in ca¬ 
sa) 


SCENA XVIII 


TITTA-N AN E, poi PARON VICE NZO, poi TOFFO LO, poi 
ISIDORO. 

tit. Corpo de una gaggiandra! qualchedun me l'ha da 
pagare. 

vie. Titta-N ane, com'èla? 

tit. Petto de diana! petto de diana! Arme, fora arme! 
vie. Va via, matto. N o star a precipitare. 
tit. Voggio tarme piccare; ma avanti, sangue de diana, 
ghe ne voggio colegare tre o quattro. 
tof. So qua. Comexéla? 
tit. Arme, fora arme! 

tof. M i no so gnente. (corre via, e s'incontra violente- 
meute con Isidoro urtandosi, ed Isidoro dà una spinta a 
Toffolo, e lo getta in terra). 
isi. Ah bestia! 
tof. Ajuto! 

isi. (a Toffolo) Con ghi la gh'àstu? 
tof. (alzandosi) I me voi dare. 
isi. Chi è chete vuol dar? 
tit. Titta-N ane. 

tit. N o xé vero gnente. 
isi. (aTitta) Va via de qua, subito, 
vie. N o'I la gh'ha co elo, lustrissimo; el la gh'ha co 
Beppo, eco paron Toni. 
tu. (a Titta) Va via de qua, te digo. 
vie. (aTitta). Via, andèmo, cognéobbedire, cogné. 
tit. (a Vicenzo) (M enélo via, paron Vicenzo, e tegnilo 
con vìi, e trattegnìve sotto el portego in piazza, dal 
barbier o dal marzeretto, che se vorò, se ghe sarà bi¬ 
sogno, ve manderò po a chiamar.) 
vie. (a Isidoro) (Sarà obbedìa, lustrissimo.) (a Titta) 
Andèmo. 

tit. N o voggio vegnire. 

vie. Andèmo co mi, no te dubitare. So omo, so galan- 
tomo; vie co mi, non te dubitare, 
i si. Via, va con elo; efaquel che te dise paron Vicenzo; 
e abbi pazenzia, e aspetta: che poi esser, che ti sii con¬ 
tento, e che te tazza afar quanta soddisfazion che ti 
vói. 

tit. M e raccomando a eia, lustrissimo. So pover'omo, 
so galantomo, sió Cogitore; me raccomando a eia, sió 
Cogitore lustrissimo, (partecon Vicenzo) 


SCENA XIX 


ISIDORO eTOFFOLO. 

/si. (dasé) (Mì so, cossaghevorìa per giustarli. Un pezzo 
de legno ghe vorìa. M a averàve perso el divertimen¬ 
to.) Vien qua, Tòffolo. 

tof. Tìssimo. 

isi. Vùstu che parlemo a sta putta, e che vedemo se se 
poi concluder sto maridozzo? 

tof. M agari, lustrissimo! M a bisogna parlare con don¬ 
na Libera so sorela, eco so cugnà parò Fortunato. 
isi. Saràli in casa, sta zente? 

tof. N o so, lustrissimo. Adesso, se la vuò che chia¬ 
me?... 

isi. Andémo drento piuttosto. 
tof. M i in cà no ghe posso vegnire. 
isi. Perché no ghe pùstu vegnir? 
tof. A Chióza, lustrissimo, un putto donzelo noi ghe 
può andare, dove ghe xé de le putte da maridare. 
isi. E pur so che tra vu altri se fa continuamente l'amor. 
tof. In strà, lustrissimo, se fa l'amore; e po la se fa do¬ 
mandare; e co la s'ha domanda, se po andare. 
isi. Chiamémole in stradadonca. 
tof. 0 là, parò Fortunato, ghe séu? Donna Libera, olà. 


SCENA XX 


DONNA LIBERA e detti, poi PARON FORTUNATO. 

isi. (da sé) (Eh! co sta sorda no me ne voggio impaz¬ 
zar). 

lib. Cosstè? Cossa vùstu? 
tof. Q ua, e sió Cogitore 
lib. Lustrissimo, cèssa comàndelo? 
isi. Com'éla? N o sé più sorda? 
lib. Oh! lustrissimo, no. G h'aveva una flussion. So 
varia. 

isi. Cusi presto? 

lib. Da un momento a l'altro. 

isi. Anca sì, chegiéri deventada sorda, per no dir... 

for. (a Isi doro) Ti ssi mo. 

i si. Ho gusto che sia qua anca compare Burataora. Son 
qua per dirve, se marideressi Checchina. 
lib. M agàri, lustrissimo! M e la destrigheria volentiera. 
for. Mi, utissimo, gh'ho promesso cento ducati. 
lib. E altri cinquanta ghe li averemo sunai. 
isi. E mi ghe farò aver una grazia de altri cinquanta. 
lib. Sièlo benedetto! G h'àlo qualche partìo? 
isi. (accenna Toffolo) Vardé: ve piaselo quel partìo? 
for. Tòffao? Tòffao? Cattabaùffe, cattabaùffe. 
tof. Mi no dago impazzo a nissun, co i me lassa stare... 
lib. Con un può' de battelo, come l'àia da mantegnire? 
tof. No metteròggio suso peòta, no metteròggio? 
lib. E dove la meneràstu, se no ti gh'ha né tétto, né cà? 
for. La ùstu menare i battelo la novizza a dormire? 
tof. Ve podé tegnire i cento ducati, ve podé tegnire; e 
tarme le spese a mi, e a mia muggière. 
isi. Sì ben; noi dise mal, el gh'ha più giudizio che no 
credeva. Podé per qualche tempo tegnirlo in casa. 
lib. M o per quanto, lustrissimo? 
isi. A conto de sti cento ducati, per quanto voréssistu, 
che i te tasse le spese? 
tof. N o so; almanco sie ani. 
for. Pùffeta! puffeta! sie ani? Puffeta! 
isi. Ti voressi ben spender poco. 
tof. Che la tazza eia, lustrissimo, 
isi. (aLibera) Via, per un ano ve còmoda? 
lib. (a Fortunato) Cossadiséu, paron? 
for. ( aLibera) Févù, parona; parona, févù, parona. 
tof. M i stago a tutto, lustrissimo, 
isi. ( aLibera ) Chiamò la putta. Sentimo cèssa che la di¬ 
sc. 

lib. 0e, Checca. 

for. (chiama forte) Checca, Checca. 

SCENA XXI 


CHECCA edetti, poi 0 RSETTA, poi LUCIETTA. 

che. So qua; còssa voléu? 

lib. No ti se? 

che. Eh! ho sentìo tutto. 

for. Bava! étà a pionare, bava! 

isi. (a Checca) E cusì, còssa diséu? 

che. (aIsidoro) La senta una parola. 

isi. Son qua. 

che. (aIsidoro) (DeTitta-N aneno ghexésperanza?) 

isi. (aChecca) (EI m’ha dito un de no tanto fatto.) 

tof. (da sé, con sdegno) (Anca in rècchia el ghe parla?) 

che. (a Isidoro) (M o per còssa?) 

isi. ( aChecca) (Perchéel xé innamora de Lucietta.) 

tof. Lustrissimo sió Cogitore. 

isi. Cossagh'é? 

tof. Voràve sentire anca mi, voràve. 
isi. (a Checca) Via, destrighéve. Lo voléu, o no lo 
voléu? 

che. ( aLibera) Còssadiséu, sorela? ( aFortunato ) Còssa 
diséu, cugnà? 

lib. ( aChecca) Cossa dìstu ti? Lo vùstu? 
che. Perché no? 

tof. ( giubilando) 0 h cara, la me vuole, oh cara! 
isi. Fioli, Co gh'intro mi in te le cosse, mi no vòggio 
bruì longhi. Destrighémose, emaridéve. 

SCENA XXII 


ORSETTA, edetti (poi BEPPO). 

ors. Comuòdo? Checca s'ha da maridareavanti de mi? 
M ì che xé tre anni che so in donzelon, no m'averò 
gnancora da maridare; e custìa, che xé la minore, s'ha 
da sposare avanti de la maggiore? 
for. Sì bè, sì bè, e gh'ha rasòn, sì bè. 
che. G h'àstu invidia? M arìdete. Chi tetien che no ti te 
marìdi? 

for. Siò sì, siò sì, marìdete, seti tevuò maridare. 
lib. (a Orsetta) Ti lo gh'avevi el novizzo. Per cèssa lo 
xèstu andà a desgustare? 
for. (a 0rsetta ) Ah! per còssa? 
isi. (aLibera) N o giérelo Beppo el so novizzo? 
lib. Sior sì, Beppo. 
for. Beppo. 

isi. Aspetté (alla sua casa) Beppo ghexélo in casa? 
bep. So qua, lustrissimo, 
isi. Per còssa seu andà in còlerà con 0 rsetta? 
bep. Mi, lustrissimo? L'èstadaelachem’hastrapazzào, 
l'è stada eia che m'ha descazzào. 
isi. (a Orsetta) Sentìu, siora? 
ors. N o sàia, che la còlerà orba, che no se sa de le volte 
quel che se diga! 

isi. (a Beppo) Sentìu? N o la xé più in còlerà. 
bep. Anca mi son uno, che presto me la lasso passare. 
isi. Via donca: laxégiustada. (a Orsetta) Se no voléche 
Checca se marida prima de vù, e vù déghe la man a 
Beppo avanti de eia. 
ors. (aLibera) Còssa diséu, sorela? 
lib. A mi ti me domandi? 

for. ( eccita con allegria Orsetta a maritarsi) Fala bela, 
0 rsetta. Fala bela, fala bela. 

SCENA XXIII 


LUCIETTA edetti. 

luc. (a Beppo) Come, puoco de boni sior omo senza 
reputazion, averessi tanto ardire de sposare culla che 
n'ha strapazza? 

isi. (da sé) (M èggio, da galantomo!) 

ors. (a L ucietta con collera) Cèssa xé sta culla? 

lib. Oe, no se temo in vìssere. 

por. Olà; olà, olà. 

bep. Mi no so cèssa dire, mi no so cèssa fare, mi me vói 
maridare. 

luc. M ì prima m'ho da maridare; e fin chegheso mi in 
cà, altre cugnà no ghe n'ha da vegnire. 
ist* (a Beppo) M o perchè no la maridéu? 
bep. PerchéTitta-N ane la gh'ha licenzià. 
isi. Va là, Tòffolo; va in piazza sotto el pòrtego dal bar¬ 
bieri dighe a paron V icenzo, che el vegna qua, e che el 
mena qua Titta-N ane, echei vegna subito. 
tof. Tìssimo sì. Checca, vegno ve', vegno. 
luc. (da se') (Co Checca xé novizza co M armottina, mi 
de Titta-N ane no gh'ho più zelusìa). 
isi. G he xé caso, donne, donne, che no digo altro, che 
voggié far pase, che voggié tornar a esser amighe? 
luc. Se eie no gh’ha gnente co mi, mi no gh'ho gnente 
co eie. 

isi. (a Libera, Orsetta e Checca) Cossa diséu? 
ors. M ì da là a là no gh'è altro. 
lib. Mi? Co no son tirada per i cavéi, no parlo mai co 
nissun. 

isi. E vù, Checca? 

che. De diana! A mi me pi ase stare in pase co tutti. 
isi. Viadonca pacifichéve, baséve. 
ors. Mi, sì. 

luc. So qua. 


SCENA XXIV 


PASQ UÀ e detti. 

pas. Còssa? cèssa fastu? Tì vuò far pase? Con custìe? 
Co sta zente? 

isi. Oh! vegniréu vù adesso a romper lescattole? 
pas. M e maraveggio: le m'ha strapazza, 
isi. Ouietéveanca vù. fenìmola. 
pas. N o me véggio quietare; me diòle ancora sto braz- 
zo. N o me voggio quietare. 
ors. (dasé) (Magari l'avéssio struppià!) 


SCENA XXV 


PARON TONI edetti. 

isi. Oe, paron Toni. 
ton. Lustrissimo. 

isi. Se no faré far giudizio a vostra muggièr... 
ton . Ho sentio, ho sentio, lustrissimo, ho sentio. (a Pa¬ 
squa) Animo; fa pase. 
pas. No véggio. 
ton. ( minacciandola) Fa pase. 
pas. No, no véggio. 

ton . (tira fuori un legno) Fa pase, te digo: fa pase. 
pas. (mortificata s'accosta) Sì, sì, mario, farò pase. 
isi. Oh bravo! Oh bravo! Oh co bravo! 

lib. Viéqua, Pasqua. 

pas. So qua. ( s'abbracciano) 

lib. Anca vù, putte, (tutte s'abbracciano e si baciano) 

isi. Brave, e viva; e che la drafin che la se rompe. 


SCENA ULTIMA 


PARON VICENZO, TITTA-NANE, TOFFOLOe detti; poi 
SERVITORE. 

vie. Sèmo qua, lustrissimo. 

isi. Oh! vegni qua.Titta-Nane, adessoxéel tempo, che 
mi ve tazza cognosser, se ve vói ben, e che vu fé co- 
gnosser che sé omo. 

vie. G h'ho tanto dito anca mi a Titta-N ane, che el me 
par mèzo a segno; e gh’ho speranza, che el farà tutto 
quelo che vuol el lustrissimo sió Cogitore. 

isi. Via donca, mandé a monte tutto. Torné amigo de 
tutti, e disponéve a sposar L ucietta. 

tit. M i, lustrissimo? N o la sposo, gnanca se i me pic¬ 
che. 

isi. Oh bela! 

luc. (da sé) (Mo no xéle cosse da pestarlo co fa el bac¬ 
calà!) 

pas. (a Titta ) 0 e, senti: se ti credessi che t'avesse da 
toccar C hecca, vara ve': la s'ha da sposare co Tòffolo. 

for. E mi cento ucati edago. 

tu. Mi no ghe ne penso; che la se spose con chi la vuo¬ 
le. 

isi. (aTitta) E perché no voléu più Lucietta? 

tit. Perché la m'ha dito: va in malora, la m'ha dito. 

luc. 0 h, vara ve'! E a mi cèssa no m'àstu dito? 


- Letteratura italiana Einaudi 



Carto G oldonì - L e baruffe chiozzotte 


isi. 0 rsù, chi vói, vói, e chi no vói, so danno. Vu altri a 
bon conto, Checca eTòffolo, deve la man. 
top. So qua. 
che. So qua anca mi. 

ors. Sior no, fermève, che m'ho da maridar prima mi. 
isi. Animo, Beppo, da bravo. 
bep. 0 e, mi no me farò pregare. 
luc. (a Beppo) Sior no, se no me marido mi, no ti t'ha 
da maridar gnanca ti. 
pas. E la gh’ha rasón Lucietta. 
ton . E mi cèssa sòggio? M ì no gh’ho da intrare? A mi 
no s'ha da parlare? Voléu che ve lo diga? Andò al dia¬ 
volo quanti che sé, che son stuffo, (in atto di partire) 
che. (a Isidoro) Via, che no'l vaga. 
for. (a Isidoro) Ti ssi mo. 
ors. (a Isidoro) Cheel se ferma. 
for. (a Isidoro fermandolo) Tissimo. 
lib. (aIsidoro) Cheel gh'abbia pazenzia. 
isi. (a Lucietta) Per causa vostra tutti i altri torà de mè- 
zo. 

luc. Via, lustrissimo, che no'l me mortifica più davan- 
tazo. Per cause mia no vòggio che toga de mezo nis- 
sùn. Se son mi la cattiva, sarò mi la desfortunà. No'l 
me vuol Titta-Nane? pazenzia. Cèssa gh'òggio fatto? 
se ho dito qualcòssa, el m'ha dito de pèzo elo. M a mi 
ghe vòggio ben e gh’ho perdonò; e se elo no me voi 
perdonare, xé segno che no'l me vói ben. (piange) 
pas. (con passione) Lucietta. 
ors. (aTitta-Nane) Oe, la pianze. 
lib. (a Titta-Nane) La pianze. 
che. (aTitta-Nane) Lamefapeccao. 
tit. (da sé) (Maledio! Seno me vergognasse!) 
lib. (a Titta-Nane) M o via, pussibile che gh'abbié sto 
cuor? Poverazza! Vardé, se no la farave muover i sas¬ 
si. 

tu. (a L ucietta rusticamente) Cèssa gh'àstu? 

luc. ( piangendo) G nente. 

tit. (aLucietta) Via, animo. 

luc. Cèssavùstu? 

tu. Coss'èsto fiffare? 

luc. (aTitta-Nanecon passione ) Can, sassìn. 

tit. [con imperio) Tasi. 

luc. Ti me vuol lassare? 

tit. M efaràstu più desperare? 

luc. No. 

tit. M e voràstu ben? 
luc. Sì. 

tit. Paron Toni, donna Pasqua, lustrissimo, co bona li¬ 
cenzia. (a Lucietta) Dame la man! 
luc. (gli dà la mano) Tiò. 
tit. (sempreruvido) Tì xé mia muggière. 
isi . Oh bella! (ai servitore) 0e! Sansuga? 
ser. Lustrissimo! 

isi. Va subito a far quel che t'ho dito. 

ser. Subito, (parte) 

isi. A vù, Beppo. Sotto vù. 

bep. Mi? Lavardacon chefacilitae. Paron Fortunato, 
donna Libera, lustrissimo, co so bona grazia, (dà la 
mano aOrsetta) M ario e muggière. 
ors. (a Checca) Oh adesso mo, marìdeteancati, che no 
me n'importa. 
isi. Tòffolo, chi è de volta? 

tof. Mi, prima barca. Parò Fortunato, donna Libera, 
lustrissimo, co so bona licenzia, (dà la mano a Checca) 
che. (a /s/doro) 0 e, la dote? 
isi. Son galantomo, ve la prometto. 
che. (a Toffolo) Tiò la man. 
tof. Muggière! 
che. Mario! 
tof. E viva! 

for. E viva, allegramente. Muggière, anca mi so in 
grìngola. 

ser. (a Isidoro) X equa tutti, co la comanda, 
isi. Novizzi, allegramente. V'ho parecchià un poco de 
rinfresco; gh'ho un pèr desonadori; vegnì con mi, che 
vói che se devertimo. Andémo, che baieremo quattro 
furlane. 

ors. Qua, qua balemo, qua. 

isi. Sì ben, dove che volé. Animo, porté fuora de le 
caréghe. Fé vegnir avanti quei sonadori; e ti, Sansuga, 
và al Casin, e porta qua quel rinfresco. 
luc. Sior sì, balemo, devertìmose, zà chesemo novizzi; 
ma la sènta, lustrissimo, ghe voràve dir dó parolètte. 
M ì ghe son obbliga de quel che l'ha fatto per mi, e an¬ 
ca ste altre novizze le ghe xé obbligae; ma me despia- 
se, cheel xé forèsto, eco'l va via de sto liógo, no vorà¬ 
ve che el parlasse de nù, e che andasse fuora la 
nomina, che le Chiozotte xé baruffante; perché quel 
che l'ha visto e sentìo, xé stà un accidente. Semo don¬ 
ne da ben, e semo donne onorate; ma semo aliegre, e 
volemo stare aliegre, e volemo baiare, e volemo salta¬ 
re. E volemo che tutti posse dire: e viva le Chiozotte, 
e viva le Chiozotte! 

